
MOTO (pentru părinți): 
“ Trebuie să cunosc adevărul adevărat, adevărul de dincolo de 
magie. 


- Nu există adevăr dincolo de magie, răspunse împăratul. ” 


John Fowles: “The Magus” 


fi odată ca niciodată. Va fi, cam pe vremea când pe 
Pământ vom vedea numai fabrici cu coşuri negre şi munţi de gunoaie 
puturoase, care vor murdări rău apele şi care vor înnegura cerul, făcând ca 
ziua să fie mai tot timpul doar o înserare sub norii cei roşii de pe cer. Pe 
vremea când, din pricina mulțimii de automobile nu se vor mai găsi pajişti 
bune de joacă pentru copii decât hăt, hăăăt, departe, la Munte. Pe vremea 
când copacii vor dispărea cu totul din oraşe, iar florile se vor găsi numai în 
poze, la Grădina Botanică şi în grădinile celor foarte-foarte bogaţi. Pe 
vremea când păsările de oraş vor rămâne fără pene si se vor imputina din 


cauza fumului negru scos pe nas de maşini, iar rândunelele şi alte călătoare 
nu se vor mai întoarce niciodată în cuibul de sub streaşină, din ţările calde în 
care au stat toată iarna... 

Atunci, se va ivi pe lume un băiețel care va apăra verdele 
Pământului de eterna distrugere, apoi va învăţa să stea de vorbă cu florile şi 
cu copacii, să le asculte dorinţele şi supărările. Care să aducă oamenilor 
mari veşti despre plante, care să vorbească în numele plántutelor şi să le 
apare de oamenii răi, care le fac rău pentru a le fi numai lor bine... 


Mămica lui Arin, căci aşa se va numi acel băiat, îi va da la naştere 
numele unui arbore, ca să fie la fel de frumos ca arinul, pentru că ea văzuse 
în copilărie, pe vremea când uzinele nu scoteau chiar aşa mult fum, arini 
adevăraţi lângă oraş, chiar o mică pádurice cu frunze zimtate... 


La început Arin va fi un băieţel ca toti băieţeii, ba chiar va primi şi 
ceva note proaste la şcoală, va mai trage şi el din când în când căţeii de 
ureche si fetiţele de codițe. Însă, după marea sa călătorie în Regatul 
Verzuşilor, atât de bine ascuns sub coaja Pământului, Arin va deveni nu 
numai un copil bun la suflet şi cuminte, aşa cum îşi doresc toate mămicile şi 
aproape toti tăticii, dar şi cel mai grozav, cel mai important băieţel din lume. 
Căci, spre deosebire de lumea oamenilor mari, unde cei care au învăţat cel 
mai mult şi muncesc cel mai bine nu sunt întotdeauna răsplătiți, copiii 
înţelepţi prea devreme nu primesc numai note mari, dar apar tot timpul la 
televizor, au voie să dea mâna chiar şi cu regi, generali sau preşedinţi, ba 
sunt luaţi şi în plimbări cu vaporul, trenul şi avionul, că să-i vadă cât mai 
multă lume, şi să se minuneze şi să se incredinteze cá nu e nici o minciună 
ci, într-adevăr, copilul cel mititel este mai înţelept decât moşneagul cu părul 
alb care nu a învăţat, în toată viaţa lui, să citească nici măcar o poveste, cum 
este aceasta, de pildă... 

Deci, să înceapă povestea! 


ARIN ŞI FLANEL, PRIETENI NEDESPARTITI 


„Pentru cá acum se întâmpla să fie vară şi vacanţă, Tăticul şi 
Mămica îl trimiseseră pe Arin la Munte, la bunici, unde se mai găseau câţiva 
copaci încă neatinşi de răul fumului oraşului şi de otrăvurile pe care oamenii 
mari le aruncă deseori, fără să le pese că distrug şi putina verdeață care a 
mai rămas pe Pământ. lar în cotlonul puţin umblat în care se retrăseseră 
bunicii după ce ieşiseră la pensie mai trăiau încă destule flori frumoase. 
Puţini oameni ştiu însă cá verdeata este protejată de nişte paznici micuti, 
care locuiesc chiar sub scoarța Pământului: verzuşii. S1 despre ei vei afla 
multe lucruri interesante în povestea asta. Bineînţeles, sub fiecare floare 
veghează (cu capul în jos, vezi bine!) câte un mititel verzuş-de-floare, sub 
fiecare copăcel îşi duce traiul un mic verzuş-de-copac, până şi sub cel mai 
mic fir verde de iarbă trăieşte un verzuş-de-iarbă, pe care degeaba te-ai 
chinui tu să-l vezi cu ochiul liber... Dar despre verzuşii paznici ai florilor 
vom mai vorbi ceva mai încolo. 


În căsuţa lui cu geamurile murdare de fum, Arin se juca toată ziua cu 
Flanel, prietenul sáu căţeluşul, sau făcea lecţii. Se plictisea totuşi foarte tare, 
în ciuda giumbuşlucurilor cátelusului, pentru că afară nu avea unde să se 


joace din cauza fumului înnecăcios care venea de la Fabrica de baloane, din 
apropiere. lar pe geamurile negre nu se putea vedea nimic! 

Părinţii lui Arin erau tot timpul ocupați: cel puţin aşa spun toţi 
oamenii mari, care pretind că ei nu se joacă toată ziua la serviciu, ci că fac 
acolo lucruri foarte importante, ba chiar că se duc numai din obligaţie cu 
colegii de serviciu “la o bere”. 

Când veneau de la servici, Mămica şi Tătucu dădeau telefoane sau 
lucrau la calculator - numai de spus poveşti nu le ardea! Orice îi întreba (şi 
erau foarte multe lucruri de întrebat!), Mama răspundea la fiecare întrebare, 
mângâindu-l pe creştet: 

- Ei, nu poti să mă laşi acum să lucrez?! Să-ţi răspundă Tata! 

Iar Tata, încruntându-se puţin, îi răspundea: 

- Cum, chiar nu vezi că fac ceva?! Întreab-o pe Mama! 

Dacă lucrau amândoi în aceeaşi cameră, Mama şi Tata răspundeau: 

- Întreabă-ne mai târziu, acum avem treabă! Doar ştii că tot pentru 
tine lucrăm acum! 

Arin aştepta până se făcea seară, ca să repete întrebarea, dar de cele 
mai multe ori fie adormea înainte, fie uita pur şi simplu ce voise să întrebe 
mai înainte. Că întrebări avea el, să ajungă pentru o mie de mămici şi de 
tătici! De ce plouă numai şi numai de sus în jos? Unde se duc iarna 
musculitele? De ce nu zboară şi noaptea albinele? Cine unge crengile tinere, 
ca să nu scártáie când bate vântul? De ce nu se prind rámele cu peste, aşa 
cum se prinde peşte cu râme? Când se termină apa din râu? De ce roua e udă 
$1 vântul nu e roşu? Unde găsesc licuricii baterii atât de mici? 

Dar de unde vreţi să ştie un om mare toate răspunsurile la aceste 
întrebări foarte importante? Aşa că Arin, desigur, nu primea răspuns la 
întrebările lui. Orice ar fi întrebat, răspunsul era amânat sau i se răspundea 
ceva scurt. De ce merg maşinile pe şosea şi oamenii pe trotuar şi nu exact pe 
dos?, mai întreba Arin. 

- Vai ce deştept e puiul mamei!, se bucura Mama, încurcându-i cu 
dragoste părul şi plecând la bucătărie, lăsându-l însă fără răspuns. Dar oare 
Mama chiar ştia răspunsul? 

- De ce tăticii pleacă dimineaţa devreme si nu se întorc decât seara 
târziu - şi atunci foarte supárati?, voia să ştie băieţelul. 

- Întreab-o pe Mama!, îl îndemna Tata, înnecându-se de râs. 

Oare de ce? 
De obicei, părinţii lui Arin se multumeau însă să o facă pe surzii. Sau să 
amâne: 

- Lasă, afli tu atunci când ai să creşti mare! 


Cu Bunicul era însă altceva! Bunicul îi răspundea întotdeauna la 
întrebări, cu mare plăcere chiar, iar Bunica îi făcea cozonac şi îngheţată de 
casă... Dar bunicii erau aşa de departe... Acolo Arin se juca în voie în iarbă, 
se cocoţa în copaci adevăraţi şi culegea flori adevărate pentru Bunica, iar 
Flanel se dădea peste cap de adevărat de fericit ce era. 

Uff, părinții ăştia! Trebuie să avem încredere în oamenii mari?, se 
întreba băieţelul. Sigur, nu în oamenii mari pe care nu-i cunoaştem! Dar 
putem să-i credem pe cuvânt pe tăticii, mămicile, fraţii şi surioarele mai 
mari, pe unchii şi mătuşile noastre, atunci când ne promit ceva? Vă spun: pe 
un om mare nu trebuie să-l crezi întotdeauna, dar, până afli şi singur care e 
adevărul, tot e mai bine să tii seama de ce spune unul mai mare decât tine. 


Când Mama şi Tata s-au hotărât să-l trimită singur la bunici, Arin a plâns 
atât de mult să nu fie despărțit de prietenul său cu blană lungă şi moale ca o 
flanelă şi bot ca de cauciuc, încât părinţii acceptară până la urmă ca să-l ia 
cu el şi pe cátelusul Flanel. Un “cocker amestecat”, după cum glumea tatăl 
lui Arin, de fapt un cocker mioritic, pentru că micul cátelus, care avusese in 
mod sigur o mamă cocker, semana de fapt cu foarte multe rase de câini, ba 
chiar şi cu nişte pisicute. Mai mult, atunci când, după ce îşi bea lápticul, se 
culca pe spate, mulţumit, cu lábutele ridicate fericite în sus, Flanel se apuca 
să... toarcá. Da, ai auzit bine! Iar dacă iti închipui că, înconjurat de duşmani, 
Flanel al nostru îşi arăta fioros dinţii şi începea să latre la ei, te înşeli! Când 
apărea primejdia, Flanel ridica o lábutá, arătându-şi ghearele care nu speriau 
pe nimeni, şi începea să scuipe spre atacator. Ce mai, ca o pisicutá! 

Părinţii lui Arin se temeau însă că, odată ajuns la bunici, 
nesupravegheat, cátelusul-motan se va apuca, la fel ca şi alteori, să rupă 
florile. Pentru cá, în ciuda faptului că erau foarte ocupați, părinții lui Arin 
iubeau tare mult plantele. Ca toţi oamenii buni! 

Dar băieţaşul îi asigură că Flanel era acum destul de mare ca să 
înţeleagă ce nu este frumos să faci şi că de altfel vor fi tot timpul împreună, 
pentru ca blănosului să nu-i vină vreo idee... 

Acum, trebuie să-ți spun cá nici Arin nu era chiar un băieţel ca 
oricare altul. Nu numai că era istet din cale-afară, dar mai avea un dar 
preţios: recunoştea lucrurile după miros. Stati, să ne înţelegem: şi tu poti 
deosebi, cu ochii închişi, mirosul de ceapă, de cel al ciocolatei calde, dar 
Arin putea simţi chiar şi lucrurile! La Bunica, atunci când bătrâna încurca 
cheile dulapurilor, băiatul era chemat întotdeauna să o găsească pe cea bună. 
$1 atunci, copilul mirosea, pe rând, cheile şi o recunostea imediat pe cea de 
la dulapul cu alimente şi pe cea de la depozitul de vopsea. Aici se înţelegea 
foarte bine cu Flanel, doar că párosul cátelug-motánel nu ştia ce să facă cu 
cheile. Cel puţin aşa credem noi. 


Deci, într-o bună dimineaţă de vară, Arin îl luă de lesă pe Flanel (de 
fapt, Flanel îl căra după el, de lesă, pe băiat!) şi urcară amândoi în tren. Până 
seara, cu trenul, cu o căruţă, apoi pe Jos, cei doi ajunseră la casa bunicilor. 
Nu ştiu dacă e adevărat, dar se spune ca Bunicul trimisese chiar atunci în 
întâmpinarea lor un miros delicios de la cozonacul făcut de Bunica, iar 
băieţelul se luase după mireasma îmbietoare şi astfel cei doi nu se rătăciseră 
în munte. Căci, dacă s-ar fi bizuit după mirosul câinelui-motan, n-ar fi 
nimerit niciodată adresa! 

Ajunseră în sfârşit la uşa bunicilor. Mai precis, a Bunicii, pentru că 
Bunicul era, ca de obicei, dus de-acasă, sus, sus, într-o peşteră adâncă şi 
înfricoşătoare din vârful muntelui. O să vedeţi de ce era Bunicul acolo, doar 
puţin mai târziu. 


UN VRĂJITOR PENSIONAR 


După ce Bunica il primi cu mare bucurie şi îl pofti la masă, Arin o si 
zbughi după Bunicul, care iar uitase să coboare din peştera lui înfricoşătoare 
şi adâncă. 

Deşi lui Arin îi plăcea mult de tot să stea ore întregi cu Bunicul, să-l 
întrebe tot felul de lucruri şi să tragă cu ochiul la misterele din peşteră, nu ar 
fi spus în ruptul capului celorlalți colegi de şcoală cam cu ce se ocupa 
bunicul lui acolo sus, în adâncul întunecat şi umed, adânc şi înfricoşător al 

muntelui, în timp ce alti bunicuti normali plimbă câinele, udă grădina sau 
măcar se uită la televizor. Da, alti bunici asta fac! Dar, ce-i drept, alți bunici 
au fost la viaţa lor doctori sau pârâcioşi ori electricieni, ingámfati sau 
profesori, tacticoşi ori mecanici de tren, punctuali, cosmonauti, mincinoşi, 
constructori sau zgárciti, iar acum sunt cu toţii, dar cu toţii, la pensie. 

Numai bunicul lui Arin a fost toată viaţa sa - da” toată viaţa! - 
vrăjitor! Auzi! lar acum, de când ieşise la pensie, continua să facă totuşi 
vrăjitorii, da^ mai mici, pentru că doctorul îi ceruse să nu mai facă efort. 
Aşa, un mic cutremur acolo, două-trei stele mutate de pe cer unde era bolta 
mai golaşă, ziua de naştere a nepotului făcută să sară într-o altă lună, cu mai 
mult soare, o cometă oprită din drum şi trimisă înapoi, Luna rotită invers, 
pentru ca mai întâi să apuná şi abia apoi să răsară, şi alte mărunţişuri şi 
fleacuri din astea, mai treacă-meargă. 

Dar ca să împace doi vecini, să curáte cartofii de care avea nevoie 
bunica pentru supă, să-l facă pe domnul Primar să spună numai lucruri 
adevărate, să-l oblige pe bogatul patron al Fabricii de ciment să dea măcar 
câțiva bánuti cerşetorilor, să-l ierte Mama pe Tata când venea acasă 
mirosind a parfum nou - ei, asta moşul nu mai avea putere să facă... 


Cum să spună la şcoală Arin că are aşa un bunic vrăjitor? Vor râde 
toti, toti copii de el! Asta nu înseamnă că băiatului nu-i plăceau vrájile sau 
că nu-i cerea tot mereu bunicului să-i facă aşa, “măcar câte-o vrajă micuță”. 

Bunica îl striga pe Bunicul Dorel, dar prietenii intimi îi spuneau 
Gabo. Toată lumea ştia că Marele Gabo nu face vrăji decât în zilele de luni. 
Dar este la fel de adevărat că, atunci când Arin îl întrerupea pe bunic din 
cine ştie ce calcule complicate, îl trăgea de mânecă tocmai atunci când 
acesta amesteca două substanţe ciudat colorate, sau îl scutura de haină chiar 
atunci când bunicutul scruta bolta cerească cu un ochean vechi, Gabo 
îndeplinea întotdeauna dorinţele cele mai nesăbuite ale nepotelului sáu 
preferat. Iar dacă se întâmpla, de pildă, să fie joi ori sâmbătă, băieţelul tot îl 
întreba, linguşitor, pe bunic: 

- Bunicutule, nu-i aşa cá şi azi e luni? 

Iar vrăjitorul ofta, cu jumătate de lacrimă în ochi - jumătatea de râs a 
lacrimei - şi îi răspundea: 

- Sigur nepoate, şi astăzi este luni. Ca şi ieri, de altfel... 


Bunicutul era un vrăjitor straşnic. Ştia să facă, de pildă, 
medicamente, amestecând frunze şi tot felul de pietre pisate, schimba 
direcţia vântului ca să nu-i intre praf în ochi când urca muntele, preschimba, 
doar cu un beţişor fermecat de alun, apa de la fântână in bánuti rotunzi de 
aur, atunci când întârzia să vină poştaşul cu pensia, iar când seara cobora din 

Cer prea devreme şi el nu isprăvise treaba în peşteră, mai lungea ziua. E 
drept, atunci când spunea poveşti, Bunicul avea grijă să mai scurteze 
vremea, care trecea de două ori mai repede, observase de multe ori Arin. 
Câteodată, mai băgase de seamă băiatul, bătrânul ghicea viitorul. Duminica 
de pildă, citea ziarul în bucătărie şi din când în când ofta, dând din cap, 
exclamánd apoi: 

- Ehei, o să fie de rău, băiete! 

Bunicul nu greşea niciodată vremea, aşa cum mai fac meteorologii. 
larna, după Crăciun, moşul dezbrăca într-o noapte o ceapă cu douăsprezece 
foi, apoi aşeza foile cu căuşul în sus şi le stropea cu sare, punându-le una 
lângă alta. Apoi, menea: “Tu să fii pentru Genar, tu să fii pentru Făurar, tu 
să fii pentru Mărţişor...” Şi tot aşa mai departe, pentru toate cele 
douăşprăzece luni-surori ale anului. Dimineaţă, lua la cercetat foile, şi acolo 
unde se aduna mai multă apă peste noapte, însemna că va fi luna cu mai 
multă ploaie sau zăpadă, peste an. Ce mai, bunicul era un vrăjitor pe cinste! 

- Uite, o să plouă şi în luna lui Cuptor, o să avem grâul mare şi pomii 
vor da rod bun!, tare se bucura atunci bunicul. 


Pentru că, vezi bine, Bunicul era un vraci puternic, el nu se temea de 
mai nimic, nici de zmei, nici de Muma Pădurii, nici de vrăjitoare. 

- Mă tem doar de Dumnezeu şi de Fisc, recunoştea bătrânul. Ei, nu- 
mi cere acum să-ţi spun ce-i aia Fisc! Întreabă-l pe Tata, întreab-o pe Mama! 

Când Arin spunea şi el o poveste, cu zmei răi şi cotoroante 
periculoase, Bunicul se incrunta: 

- $1 zmeii cei răi au fost micuti cândva şi au făcut buba la picior. Ce 
dacă-s cam fioroşi? Crezi că micuţii zmei nu se sperie când ne văd aşa urâţi? 
Mai ales dimineaţa, când uităm să ne pieptănăm! Dacă-i laşi în pace în 
lumea lor, şi ei te lasă în pace în lumea ta, ai priceput? 

Cât despre vrăjitoare, cu care se pare că Bunicul avusese de-a face în 
tinereţe, bătrânul putea sporovăi zile întregi. 

- Nu, nu există “vrăjitoare rele” sau “vrăjitoare bune”, spunea el 
duminica, în bucatărie, după ce lăsa ziarul din mână, iar bunica tocmai aşeza 
cozonacii bine crescuţi la cuptor. Ascultă-mă bine, nepoate: nu există 
“vrăjitoare bună” care să nu aibă chef câteodată - de, ca femeile! - să facă şi 
câte-o răutate. Dar... (şi acum Bunicul zâmbea, uitându-se, nu ştiu de ce, cu 
coada ochiului la Bunica) nu-i nici vreo “vrăjitoare rea” care să nu mai 
scape şi ea, măcar din când în când, câte-o faptă bună... 

Dar cel mai mult se pricepea Bunicul să fiarbă cafeaua. Aşa se 
îndrăgostise de el, în tinereţe, Bunica. Căci bunicul făcea o cafea aromată, 

în care amesteca Cardamon, mirodenia cea mai parfumată din lume, care 
miroase nemaipomenit şi pişcă la limbă... 


Bunica făcea, vezi bine, şi ea vrăji, dar mai mititele, de casă. Atunci 
când era mic, Bunica îi punea lui Arin, în leagăn, un cuţit de fier, ca să se 
sperie duhurile necurate care ar fi avut poftă să-l schimbe pe copil cu cine 
ştie ce lighioană urâcioasă. 

Alteori, Bunica trecea un ban de argint prin cămaşa nepotelului, 
descântând cu glas soptit: 

- Sá rámáná Arin curat, luminat, ca argintul cel fárá uráciune! 

Ca să-l ferească de deochi, îi lega şi acum băiatului la încheietură un 
fir de mătase roşie. Iar atunci când băiatul dormea, ca să-l apere de duhurile 
cele rele, Bunica punea de strajă în dreptul uşii o mătură veche. 

În sfârşit, casa bunicilor era apărată de atacurile altor vrăjitori, de o 
cápátáná veche de cal, urcatá în vârful unui par înalt. 


GREŞEALA UCENICULUI VRĂJITOR 


Într-o zi de marţi, bunicul tocmai pregătea un leac împotriva răcelii 
uşoare, din scoarță de salcie albă bine pisată, pentru că bunica avea de ieri 
nasul cam roşu şi tuşea. Ca să nu stea degeaba, Arin îl luă pe Flanel şi 
porniră amândoi la o căutare de ierburi care aici, în Munte, încă se mai 
găseau. Ce se va bucura Bunicul cá nu trebuie să se mai catáre el după 
buruieni!, se gândi piciul. 

În scurt timp, au rupt amândoi o grămadă de iarbă fragedă şi de 
buruieni, apoi băiatul se gândi să aducă bunicului şi puţină coajă de copac. 
Chiar în apropiere se ridica un ulm falnic. Copacul, bătrân, era singuratic, de 
parcă ar fi fugit de acasă, singur, departe de lume. Arin scrijeli scoarţa 
copacului cu briceagul şi smulse o bucată măricică de coajă, apoi îşi săpă cu 
briceagul şi inițialele. O lacrimă se prelinse atunci din rana făcută, dar 
băiatul îşi zise că trebuie să fie o picătură de răşină: doar copacii nu simt 
durerea, nu? 


Între timp, Flanel se cocofase, aşa cum fac toate pisicutele, tocmai în 
vârful copacului, dar îi era frică, aşa cum se întâmplăcăţeluşilor, să se dea 
iarăşi jos. Arin urcă până sus, julindu-şi genunchii de coaja cea aspră a 
copacului, şi-l strânse la piept pe îmblănit, care îndată începu să toarcă de 
mulțumire. Dar înainte să coboare, Arin observă ceva neaşteptat: printre 
stânci îşi făcuse apariţia un camion mare. Şoferul, unul înalt şi gras, că abia 
încăpea în cabină, se dădu jos, aruncând priviri neliniştite în toate părțile. De 
cine se temea oare? Curios, băiatul mai rămase o vreme în copac şi de acolo 
văzu cá mătăhălosul rupse mai multe tufişuri şi acoperi bine cu ele 
camionul, ca să nu fie văzut, oricine-ar fi trecut. Dar cine să treacă prin 
pustietatea aceea? 

Când şoferul urcă înapoi în cabină şi se puse pe sforăit, Arin cobori 
binişor din copac. Cu cátelusul în braţe şi încercând să nu-l trezească pe 
străinul cel gras, care nu părea din cale-afară de prietenos, băieţelul puse 
talpa greşit şi se trezi că alunecă vertiginos spre pământ. Şi poate că praf s- 
ar fi făcut, dacă o creangă groasă a ulmului, plină de frunze, nu ar fi apărut 
nu se ştie cum în calea sa, oprind căderea. 

Arin ar fi putut să jure că la urcare nu văzuse creanga aia acolo, dar 
ce mai conta? Scápase cu viaţă! 

Luând-o spre peştera Bunicului, băieţelul se gândi cum o să se laude 
cu aventura din copac. Şi să nu uite să-i spună bunicului despre străinul 
care, văzuse bine, se ascundea! Bunicul, care le ştia pe toate, trebuie să ştie 
$1 ce-i cu camionul acela! 


Dar, când îl văzu cu braţele pline de plántute rupte, din care mai 
curgea încă seva, bunicul îl întâmpină încruntat, astfel încât băiatul nu mai 
apucă să-i povestească nimic despre camionul cel ciudat şi nici măcar de 
aventura din copac. 

- Copil rău ce esti!, strigă la el bunicul. Ce ti-au făcut sármanele 
flori, de le-ai smuls cu tot cu rădăcină?! Ce ţi-au făcut frunzarele, de le-ai 
rupt crengile?! Iar bătrânul ulm, duşman ţi-a fost, de i-ai jupuit fără milă 
pielea? 

- [artá-má, bunicule, spuse băiatul cu lacrimi în ochi, dar am vrut 
doar să-ţi fac o surpriză! Te-am văzut eu bine cum aduceai mereu, cărând 
din greu, frunze, rădăcini sau coajă de copac, pentru leacurile tale bune, şi- 
am vrut să nu te mai oboseşti umblând tu după ele... 

Bătrânul rămase puţin pe gânduri. 

- Măi băiete, să ştii că nu orice zboară se mănâncă! Eu folosesc, este 
drept, frunze, dar nu rup niciodată decât o mică parte din ele, astfel încât 
tufa sau copacul să nu sufere şi să se refacă grabnic! Şi niciodată nu o scot 
o floare din rădăcină, ca s-o omor. La fel fac şi cu copacii, cărora le cer voie 
să le iau bucățele mici din scoarță, de acolo unde e mai bătrână şi nu mai au 
nevoie de ea. Trebuie să ştii că nici măcar vârfurile copacilor din Pădure nu 
se tund aşa, când vrea omul, ci doar atunci când copacul împlineşte 
cincisprezece ani! Orice vrăjitor ştie că trebuie mare grijă atunci când îi 
atingi pe trăitorii cei verzi, căci au şi ei suflet. Ba mai mult, când ucizi o 
floare, un copac sau un smoc de iarbă, nu le faci rău numai lor... Rupi o 
frunză, jos plânge un omulet!!! Stai jos, pentru cá este timpul să iti 
povestesc un secret pe care numai puţini vrăjitori îl ştiu... 

Arin se aşeză pe un scăunel de lemn scund, cu trei picioare, iar 
Flanel i se cocotá în poală şi începu să toarcă. Parcă şi Bunicul se mai 
îmbunase puţin... 

PAZWICIl BOTANICI DIN TARA vERZUŞILOR 


- Am să încep prin a-ți povesti ce ființe ciudate s-au găsit 

întotdeauna, se găsesc şi se vor găsi veşnic chiar sub picioarele noastre, 
începu bunicul vrăjitor povestea lui. Acele micute ființe, de care încă nimeni 
nu ştie, vor trăi câtă vreme pe Pământ va mai înflori o singură floare măcar, 
sau un copăcel îşi va clátina în vânt frunzele verzi: verzuşii, piticutii care 
trăiesc sub pământ, stau cu capul în jos şi respiră pământ. 
Dragii locuitori din  Tara-de-sub-Piciorul-de Om, Marele Regat al 
Verzuşilor, care au făcut dintotdeauna ca lumea noastră să rămână verde şi 
noi să ne putem bucura ochii şi să putem respira in voie aerul curăţat de 
verdeață... S1 ei trăiesc în pace, până când un băieţel neastâmpărat ca tine se 
apucă să rupă flori şi să jupuiască copaci! 

- Şi eu de ce nu i-am văzut niciodată de câte ori am săpat în pamânt 
ca să mă joc?, făcu înciudat băiatul. 

- Nepoate, iti trebuie ochelari foarte, foarte buni ca să-i poti vedea 
măcar pe cei mai voinici dintre ei. Pentru că micuţii încap 
şi-o mie într-o linguriţă! 

- Si omuletii ăştia s-au supărat că eu am smuls iarba? 

- Hai să-ţi povestesc tot! Deci, într-o ţară de care încă nu ai auzit, 
trăia şi încă mai trăieşte un neam blând de omuleti, cu pielea de culoarea 
frunzelor de salată, cu multe degetele fine, ca nişte rádácinute, şi cu capul 
tuguiat ca un sfredel, cu care ei îşi fac loc printre bulgárii de pământ afânat, 
cu aceeaşi vrednicie cu care îşi sapă loc rădăcinile copacului sau tot aşa cum 
îşi scot capul, primăvara, lujerii ghioceilor, numai că se mişcă mai repede, 
aşa cum şi noi ne mişcăm aici, prin aer.... Trebuie să se descurce aşa, pentru 
că ei, drágutii verzuşi cei verzui, trăiesc, după cum ţi-am spus, cu totul şi cu 
totul în pământ, tot aşa cum noi, oamenii, trăim cu totul şi cu totul în aer. 
Noi călcăm pe pământ şi tragem în piept aerul, iar ei păşesc pe aer şi respiră, 
miros pământ. Ei numesc aerul nostru, pe care calcă, “Cer”, pentru că nu 
văd ca noi cerul, în toată înălțimea lui, cu stele cu tot... 

Ei umblă exact cu capul în jos, deşi ei ar putea spune că noi umblăm 
cu capul în jos, faţă de ei. Dacă un om ajunge în dreptul unui verzus, 
amândoi stau de fapt talpă la talpă, de parcă ar da noroc. Doar că un verzuş e 
atât de mic, că nici nu se vede talpa lui pe talpa ta! Acolo unde pentru ei 
începe pământul în care se pot zbengui, pentru noi începe o lume închisă. 

- Dar au aflat verzuşii că pe Pământ trăiesc oameni? 

- Unii, mai înţelepţi, ştiu aceasta. Numai că, pentru acei verzuşi, noi 
oamenii suntem nişte uriaşi înspăimântători, cu capul turtit, care trăim cu 
capul în jos (zic ei!) şi cu picioarele pe lumea lor. Iar noi, ne plâng de milă 
verzuşii ăia, nu avem parte să privim, în timp ce ne plimbăm dimineaţă, 
frumuseţea rădăcinilor misterioase, fine, noduroase, pline de farmec, 
întortocheate ca o împletitură, bărboase ca un marinar bătrân sau lucioase ca 
nişte şerpi, pe care le au sub pământ copacii, florile sau iarba cea unduioasă 
şi pprintre care locuitorii subpământului se plimbă aşa cum ne plimbăm noi 
printr-o grădină botanică plină de pomi. Noi avem parte doar de flori, de 
coroane de copaci sau lujere care, cred ei, verzuşii, “Nu sunt bune chiar la 
nimic, nu au nici un rost. Dar chiar nici un rost!” Verzuşii cred că ei cultivă 
de fapt legumele, din care fac bucate foarte gustoase, gătesc morcovii ori 
cartofii şi nu le pasă de frunzele care cresc pe partea oamenilor, tot aşa cum 
oamenii culeg “pe partea lor” mere sau struguri, fără să le pese de rădăcinile 
lor. 

După cum vă spuneam, ceea ce noi, pământenii, respirám cu nesat, 
este pentru micuţii verzuşi ceva tare, pe care calci şi din care cresc ceea ce 
noi nu vedem - rădăcinile florilor, legumelor sau copacilor care îşi itesc pe 
partea noastră numai frunzele, lujerele, florile şi fructele. 

- Si verzuşii nu pot mirosi florile?, se miră Arin. 

- Nici un verzuş n-ar înţelege de ce pământenii, mai ales fetele, duc 
la nas fericiţi şi tot miros şi miros florile şi le pun în piept sau în vaze cu 
apă. Şi poeții verzuşi scriu poezii minunate, dar, normal (spun ei), doar 
despre rădăcinile puternice ale stejarilor, despre páienjenisul ca de dantelă al 
rădăcinilor de stánjenel sau chiar despre forma armonioasă a bulbului de 
ceapă, cel învelit în multe straie... Numai că pe verzuşi nu îi ating niciodată, 
din păcate, adieri de pământ, aşa cum ne bucurăm noi de palele de vânt 
primăvăratic, care aduc miros de verdeață. Deşi e foarte întuneric sub 
pământ, verzuşii se mulţumesc cu lumina, slabă, care vine din centrul 
Pământului, mereu fierbinte şi luminos. 

- Verzuşii se duc, ca Mami şi ca Tati, la servici? 

- Sigur, ei sunt foarte harnici! Principala ocupaţie a verzuşilor este să 
îngrijească rădăcinile, le curăţă de aer vechi şi le înfaşă cu grijă vârfurile 
mai tinere, prea fragede, care pot să îngheţe de frig noaptea... Când micuțul 
verzuş ajunge la vârsta de şcoală, şi plántuta pe care o are în grijă a ieşit 
frumos din sămânță şi îşi scoate frunzulitele deasupra pământului, pe partea 
oamenilor. Fiecare primeşte în grijă o plantă, creşte odată cu ea şi când 
ajunge destul de mare ca s-o apere singur, rosteşte un jurământ: “Te voi 
străjui cu viața mea, suflet verde de (aici urmează numele: paltin, arin, 
trandafir, păpădie, fir de iarbă sau altă plantă pe care tânărul verzuş o ia în 
primire)! Te voi îngriji şi te voi păzi, iar când viaţa ta va sfârşi, şi viaţa mea 

se va ofili!” Nici ziua, nici noaptea, verzuşii nu au altă grijă mai mare decât 
sá-i meargă bine plantei-stăpâne. Pentru cá plántutele au nevoie ca aerul să 
le scalde rădăcina, multi verzuşi caută şi aduc în spate bucăţi mari de aer, 
care se găsesc acolo unde pământul nu este bătătorit, ci afánat; cel mai bine 
acolo unde omul tocmai a săpat pământul, primăvara. Verzuşii mai bogaţi 
cumpără aer de flori de la magazin şi au mare grijă de rădăcinile copacilor 
cei groşi: alungă dăunătorii şi lustruiesc fiecare ramificaţie a rădăcinei. 

Ceilalţi verzuşi au grijă de puieti, de boscheti, până şi de iarbă sau 
floricele. Verzuşul trebuie să fie sănătos, pentru că dacă se îmbolnăveste, 
floarea se ofileşte şi ea. De aceea o să vedeți mereu copaci mai puternici 
decât alţii sau flori mai vesele decât alte flori. 

- Dar verzuşii ies la pensie, ca matale? 

- Nu, niciodată! Când omuletul cel verde ajunge la bătrâneţe, 
copacul, tufişul sau floarea pe care o are în grijă este de asemenea un 
bătrânel sau o bătrânică, care abia îşi mai înalță spre “naltul Pământului 
rădăcinile zbárcite, iar dacă scobeşti în aer n-ai să găseşti jos, în lumea 
oamenilor, decât resturi uscate de tulpină... Pentru că florile trăiesc mult mai 
puţin decât copacii, verzuşii-de-copac ajung la vârste venerabile, pe când 
verzuşii-de-iarbă trăiesc numai câteva veri. Versuşii-de-trandafir trăiesc ani 
la rând, reuşind astel să adune destulă înţelepciune pentru a le-o împărtăşi şi 
verzuşilor-de-lăptucă sau verzuşilor-de-ghiocel, care trăiesc doar câteva zile 
şi sunt de aceea, săracii, tare prostuti, ca nişte bebeluşi. Aş vrea, nepoate, să 
nu uiti niciodată: atunci când verzuşii se ofilesc, mor şi plantele lor! Iar dacă 
oamenii smulg, strică sau nu udă plantele şi acestea se uscucă, îngrijitorii de 
sub pământ se ofilesc şi ei, spre jalea celorlalți omuleti. 

SATUL - NĂSTUREL 


Bunicul Gabo avea chiar, ascunsă bine, si o hartă a Ţării Verzuşilor. 

Chiar sub ulmul pe care îl scrijelise Arin, era un ţinut întreg al verzuşilor. 
Nu departe de casa paznicului ulmului, pe care îl chema Ululum, într-un sat 
cocofat pe nasturele unui palton de damă, îşi făcuseră căsuțe din cărămizi 
mărunte din aer verzuşii-de-iarbă. Următorul sat, la o aruncáturá de bát - 
adică la câteva zile bune de mers pentru un verzuş - se găsea un sătuc al 
pipăruşilor. Micuţii táfnosi, care nu se înțelegeau cu nimeni, locuiau in mai 
multe bobite de piper. Poate şi aerul iute de acolo îi făcea mereu să se 
burzuluiască unul la altul, să-şi tragă pumni în nas şi, de rest, să-şi dea si 
câteva palme... Dar mai ales, să caute veşnic prilej de ceartă vecinilor! 
Pe hartă erau însemnate cu cruciulitá şi comorile. Sigur, pentru Arin sau 
Flanel acele comori n-ar fi avut chiar nimic interesant, dar pentru verzuşi 
erau foarte preţioase, iar pipăruşilor le plăcea să vină noaptea şi să fure din 
bogăţiile din Tara Verzuşilor. 

Acolo, sub pământ, multe dintre bogăţiile de nemásurat ale Țării de 
sub Ulm erau uitate sau îngropate de oameni, de animale sau de ploi. 
Gândiţi-vă cât belşug le-a adus omuletilor ciocolata îngropată anul trecut, nu 
departe de ulm, de Flanel. De atunci, mulţi dintre verzuşii care nu aveau 

prea mare bătaie de cap cu îngrijirea plántutei lor se făcuseră mineri. Cu 
târnăcoape făcute din vârful unui spin de salcâm, ei plecau din zori la 
Muntele de Ciocolată şi se întorceau la prânz cu căruţa plină. Bietii mineri 
puteau fi recunoscuţi imediat după dinţii lor cariati, de la mâncat atâta 
ciocolată! 

Altă bogăţie naturală era lemnul. De exemplu, o scobitoare cáratá de 
ape aici sub pământ era cea mai apropiată carieră de lemn. Butucii tăiați din 
scobitoare erau puşi pe foc, la bucătării. Verzuşii tăiau cu drujbele de mai 
multi ani din acea scobitoare, şi tot nu se mai termina! 

Dar printre lucrurile îngropate de oameni nu erau numai lucruri 
folositoare. Astfel, bunicii lui Arin îngropaseră în primăvară, chiar deasupra 
satului de pe nasture un motan mitos, care murise de bătrâneţe. Pe hartă, 
motanul persan fusese însemnată, stângaci, cu un cerc mare. 

Cotoiul nu numai că făcea multă umbră Satului Năsturel, dar îşi 
dormea acum somnul de veci cu sforăituri, încât rareori verzuşii se puteau 
lăuda că au dormit bine peste noapte. De altfel, aveau cu toţii nişte 
cearcáne... 

Dar sub pámánt mai tráiau verzugi care nu avuseserá parte, la 
nastere, de o plantá pe care s-o ingrijeascá. Doctorii le spuneau párintilor cá 
micuţii nu vor avea atâta suflet ca să le ajungă nici pentru trei zile, cât îi 
trebuie unui ghiocel ca să înflorească, şi că ar fi bine să-i dea mai bine pe 
copii la meserie. Si, cine nu se făcea miner-de-ciocolată, pentru că nu avea 
dinţi buni şi braţe vânjoase, rămânea se se facă cioban. Un cioban avea în 
grijă zece, până la douăzeci de râme mici, dar râmele mari erau mai greu de 
stăpânit decât celalalte şi abia te descurcai cu trei! De cum începea ploaia şi 
apa ţâşnea de sub picior, ca la fântânile arteziene, nebunele nu mai puteau fi 
ținute în frâu şi ieşeau buluc la aer! Se întorceau abia apoi, după ce 
pământul se usca pe partea ailaltă, târând în urma lor vălătuci de aer. 
Ciobanii amestecau vălătucii aceia cu rumeguşul rămas din belşug de la 
tăiatul scobitorii şi îşi făceau colibe. 

Râmele erau foarte bune, căci afânau pământul şi aduceau mereu 
după ele vălătuci de aer, buni de pus la rădăcini. 

PERICOL: CAP DE MORTI 


A doua zi, chiar de dimineaţă, în timp ce mânca o felie de cozonac 
abia scos de Bunica din cuptor, Arin îşi aminti deodată de camionul cel 
misterios. Dar Bunicul plecase deja cu noaptea în cap la peşteră, aşa că 
băieţelul înfăşură într-un ştergar mai multe felii de cozonac (că poate li se va 
face foame pe drum), îl luă pe Flanel, care sărea în sus de bucurie că este 
scos la plimbare, şi o luară la deal, pe drumul care ducea la ulm. Pe drum, 
Arin opri doar atât cât să îngroape frunzele şi lujerii şi coaja rupte ieri, 
pentru că se gândi că orice lucru viu trebuie să aibă un mormânt, atunci când 
rămâne fără viaţă. Cele povestite ieri de bunicul-vrăjitor îl împresionaseră 
puternic pe băiat, care jură că n-o să mai rupă, niciodată, nici măcar o 
frunză! 

Ajunseră lângă copacul uriaş înainte de prânz şi băiatul se cocotá pe 
crengile de sus ale ulmului. Îşi aminti de creanga care îl salvase cu o seară 
înainte, dar acum creanga parcă statea altfel... 

De sus, Arin nu mai văzu nici un camion. O fi plecat dimineaţa? Sau 
era aşa de bine ascuns? Nu, nici vorbă: camionul plecase. 

Băiatul cobori şi se luă după urmele proaspete lăsate de roţile 
camionului acolo unde pământul era mai afânat. Cu cât se apropia mai 
mult de locul unde fusese ascuns ieri camionul, cu atât băiatuul observa că 

iarba era mai uscată, iar pământul era negru-violet şi mirosea urât, ba chiar 
începuseră să se ridice aburi şi miasme, ca dintr-o mlaştină puturoasă. 

Gási şi crengile care ascunseseră ieri camionul, dar sub ele era ceva! 
Arin se temu o clipă să nu dea cumva peste mătăhălos, trăgând un pui de 
somn sub frunzar, mai ales că Flanel începuse să scuipe, cu coada dreaptă, 
cum fac motanii atunci când se înfurie. Dar nu, cátelul-motan începu sa 
tuşească: mu-i plăceau şi pace miasmele care ieşeau de sub frunze! 

Arin îl luă pe Flanel în braţe, poate ca să prindă şi puţin curaj, apoi 
dădu deoparte câteva crengi. Si, ce să vezi? Cineva uitase acolo mai multe 
butoaie ruginite, iar din unele, mai sparte, se scurgea o zeamă care ardea 
pământul, fumegând. Nu putea fi nici o neînțelegere: pe fiecare butoi fusese 
pictat semnul cunoscut pentru otravă: un teribil cap de mort! 


Când, după ce alergă într-un suflet, băiatul povesti bunicului cele 
întâmplate, vrăjitorul lăsă vrăjile începute şi veni imediat la locul 
nenorocirii. Între timp, negreala scursă din butoaiele vechi şi sparte se 
apropiase bine de ulm şi de pâlcurile de puieti, de trandafirii sălbatici şi de 
iasomia pe care bătrânul o plantase acolo acum câţiva ani. 

- Vai! Verzuşii sunt în mare pericol!, strigă bătrânul. 

- Dar nu-i nimic de făcut? Dacă aruncăm în altă parte butoaiele? 

Bătrânul dădu trist din cap: 

- Răul a fost deja făcut! Noi doar putem opri otrava să se mai întindă 
aici, dar sub pământ a intrat deja prea multă. Şi de ceea ce mă tem cel mai 
mult, Vrăjitorul cel Rău, Marele Amar, Prinţul Veşted, vrăjmaşul Verdelui, 
pe care l-am învins când eram mai tânăr, va bea otrava care-i va da din nou 
puteri ca să-i năpăstuiască pe verzuşi! L-am ascuns atunci într-un vârf de ac, 
dar nu prea departe de rădăcinile ulmului. Dacă otrava ajunge la vârful de ac 
şi îl topeşte, sufletul cel negru al lui Amar va stapâni peste toată lumea 
verzuşilor! Lumea lor se va umple de otravă, puţinii verzuşi care vor scăpa 
cu viaţă îl vor sluji pe vrăjitor şi lumea noastră va rămâne fără verdeață! 

- Adică... Amar ăsta, e doar un vrájitorel mic, cát un vârf de ac? 
Atunci e simplu: iau o sapă şi răscolesc tot pământul, până dau de el! Şi îl 
iau cu două degete şi... şi... 

Bătrânul dadu însă întristat din cap. 

- Sub pământ, el este cel mai puternic, nepoate. Nu poţi să-l găseşti 
decât dacă te cobori după el... 

- Păi, bunicule, tu esti un vrăjitor mare la stat, iar el nu este doar un 
tásti-básti de vrăjitor care nici nu se vede fără ochelari, şi încă ochelari din 
ăia groşi! Cum adică, să fie greu să-l invingi?! 

- Trebuie să ştii că întotdeauna pot fi vrăjitori mai mici care să facă 
vrăji mai mari decât vrăjitorii cei uriaşi! Tot aşa, sunt fiinţe mici, pe care le- 

ai putea strivi cu un deget, dar care sunt protejate de vrăjitori mai mari decât 
vrăjitorii care îi protejează pe uriaşi... Niciodată să nu judeci lucrurile doar 
după mărimea lor: o picătură de otravă e mai periculoasă decât o mie de 
puşti şi pistoale! Dacă Amar, Prinţul Veşted, vrăjmaşul Verdelui, va învia 
şi nu va fi închis din nou în vârful de ac, după ce va cuceri subpăpântul va 
înfrânge şi lumea noastră, chiar şi pe noi! Şi, cu fiecare viaţă nouă pe care o 
va înghiţi, va fi tot mai uriaş! 

Căzură amândoi pe gânduri, în timp ce se însera şi pajiştea se ofilea 
din ce în ce mai tare. Pe obrazul lui Gabo începură să şiroiească lacrimile, 
astfel cá lui Arin inima 1 se făcu mică de atâta tristeţe. 

- Vezi, nepoate, dacă mi-ai fi povestit de ieri tărăşenia cu camionul, 
l-am fi împiedecat pe străin să descarce aici butoaiele de otravă! Sau dacă 
mi-ai fi spus măcar dimineaţă... 

Arin se simţi atunci tare vinovat. 

- Dacă Vrăjitorul Amar ar fi acum învins, Tara Verzuşilor ar putea fi 
salvată, mormăi pentru sine bătrânul. Dar eu nu mai am puterile din tinereţe, 
pe cine oare să trimit în locul meu? 

Dar chiar în acel moment, vraja uitată de bunic neterminată pe foc se umflă, 
se umflă, bolborosi ea ce bolborosi în ceainic, încât se auzi sunând un 
clopoțel in tot muntele, care ajunse chiar până la urechile celor doi. 

- Vai, am uitat complet de vrajă!, se sperie Bunicul. Acuma, rămasă 
fără stăpân, vraja poate fi folosită de oricine! Bine că nu este altcineva prin 
preajmă, se bucură bătrânul. 

Arin, care se uita cu jale cum mlaştina cea neagră se măreşte din 
vina lui, iar copăceii care fuseseră atinşi parcă gemeau de durere, avu o idee. 
Dacă... vraja putea fi pornită acum chiar de oricine, de ce n-ar încerca 
tocmai el? Şi, strângându-l la piept pe Flanel, îşi spuse cu voce tare: 

- Vreau să mă strâng fără să mă plâng, pic cu pic să mă fac mic, 
chiar acum, bara-bun-bumm tocmai cât un verzuş, pe Vrăjitorul cel Rău să-l 
bat acuşi! An-acunam-bada-ram-tam-tam! 

Auzise formula magică spusă de mai multe ori de bunic, aşa că o 
învățase uşor pe de rost. 

Chiar în acea clipă, băieţelul simţi cum îi înfloreşte în colţul ochiului 
o lacrimă mare, din mila pentru micuţii de sub pământ. 

Lacrima căzu plescăind pe pământ şi începu să se facă tot mai 
încăpătoare. 

Când se uită însă la bunicul său şi la ulm, puştiul îşi dădu seama că 
de fapt nu lacrima se umfla ci că el, Arin, cu Flanel cu tot, se micşora 
văzând cu ochii! Când Bunicul ajunse atât de uriaş, încât un nasture de 
cămaşă fu mai mare decât o roată de moară, iar lacrima se umflă mai mult 
decât un automobil, copilul căzu cu totul în ea. Arin încercă să facă pluta, în 

timp ce Flanel, căruia nu-i plăcea deloc apa, înota câineşte şi mieuna ca o 
pisicutá udă. Dar lacrima o şi luă din loc, se prelinse, picură şi se scurse pe o 
frunză de brusture, apoi pe rădăcina de ulm şi intră cu totul in pământ. În 
zadar încercă moş Gabo să vadă, cu ochelarii lui, pe unde se scursese 
picătura de lacrimă, că Arin şi ajunsese sub pământ! Şi primul lucru care i se 
întâmplă fu acela că se trezi mergând cu picioarele în sus şi cu capul în jos! 
Dar după câteva minute începu sa i se pară că aşa ceva este normal. 


ACASĂ LA TALCA ULULUMN 


Lacrima îl purtase pe Arin departe în jos, tot mai jos pe rădăcină, 
până la o mică scorbură locuită. La aterizare, băieţelul se lovi tare cu capul 
de uşa acesteia: bum! Imediat, sosi pe creasta lacrimii şi Flanel, ud tot, şi se 
izbi de asemenea de uşă: bufff! 

- Cine naiba bate la ora asta?!, se auzi dinăuntru un glas burzuluit. 

- Noi suntem, răspunse repede Arin, de teamă să nu supere pe 
cineva. 

Va sa zică, vraja functionase! Se vede treaba că şi o vrajă poate fi şi 
la îndemâna unui copil, dacă este făcută bine pe jumătate de un vrajitor nici 
pe sfert atât de bun ca unul de poveste... 

În uşă se deschise o ferestruică, pe care ieşiră două sprâncene albe, 
supărate, cu peri foarte lungi, apoi un nas mare. 

- Care “noi”?, întrebă nasul cel mare. 

- Noi suntem, Arin şi cátelusul meu cocker, Flanel. 

- De ce nu-l laşi pe câine să se prezinte?, se burzului moşul, care 
căuta se vede de multă vreme prilej de ceartă, dar nu avea cu cine. 

Flanel miorlăi ceva moşului, iar moşul îi răspunse: 

- Ştiam eu că ştii să vorbeşti pisiceşte. la spuneţi, de unde veniţi? 
După cât sunteţi de pricájiti, aş spune că trebuie să fiți verzusi-de-păpădie. 

- Nu vrem să vă contrazicem cu orice preţ, dar trebuie să vă spunem 
totuşi cá noi venim de sus... Adică, de jos, cum spuneţi voi. De pe pământ... 
adică... din Cer, cum se zice la voi. Uitaţi, dacă nu mă credeţi, eu am capul 
rotund, aduse ca argument băiatul. 

Flanel dădu şi el din cap, întărind cele spuse de stăpânul său. 

- Vaai, da” ce urât iti stă!, îl compătimi pe băiat verzuşul. Stai să vă 
deschid. Poate o sa stati mai mult, să-mi ţineţi de urât... 

Dar Arin venise cu alte treburi! 

- Nu prea cred că veniţi de jos, dădu din cap, bănuitor, bătrânul, după 
ce-i primi în căsuţa din scorburá. Hm, colo jos în Cer nu se poate respira, 
aerul e tare, nu-i ca pământul! Şi n-am auzit niciodată că ar fi viaţă pe-acolo 
- şi doar am vreo sută de ani. Sau o sută cinci? Sau am ştiut şi am uitat? Mă 
rog, n-are importanţă. 

Şi băieţelul, şi cățelul rásuflará uşuraţi: erau primiţi ca prieteni. 

- Eu sunt Ululumn, băiatul lui Ululumnuk, cel care are şi el în grijă 
un ulm bătrân găunos, ceva mai departe de-aici, spuse bătrânul, făcându-le 
semn să se aşeze pe scăunelele făcute din felii mici de ciupercă. Mai am şi 
un băiat, Ulul, care are un lăstar aici, în preajma rădăcinilor mele. Mă bucur 
că mă vizitaţi, nu de alta dar eu colind mult pe rădăcinile ulmului şi rareori 
am timp să ajung şi în sat, să mai schimb o vorbă cu cineva. De, am slujbă 
grea, iar eu sunt destul de bătrân! 

- Cum, e şi un sat pe-aici? Nu cumva... 

- Da, un sătuc, cu mai multe case din aer clădite pe un ditai nasturele 
de palton de damă. E loc acolo berechet, dacă vrei să-ţi ridici şi tu o casă! 
Dar, pentru că veniţi de la drum, nu vreţi cumva să beti acum niscai sevă de 
ulm, rece, sau măcar să mâncaţi puţin dintr-un delicios pateu de râmă? 

Arin acceptă din curiozitate o cană de sevă, dar refuză politicos 
carnea de râmă, pe care şi Flanel o mirosi doar, lăsând-o în farfurie. 

- Nu prea avem timp de stat, se scuză Arin. O mare primejdie 
ameninţă acum Regatul şi am venit să-l înfrunt pe vrăjitorul ăla rău, Amar. 
Apoi, ar trebui să ne întoarcem înapoi, dar nu ştiu cum vom face asta. 

Flanel lăsă trist coada în jos. Măcar dacă pe lumea asta ar fi existat 
lăptic! 

- Aha, stai să văd!, spuse bătrânul Ululumn, căutând pe rafturi, 
printre cărțile scrise mărunt pe scoarte vechi de ulm. 

- Aha, se bucură bătrânul, atunci când descoperi o carte mare - cea 
mai mare - scrisă pe frunze de brad. Vă dati seama că toata cartea era verde! 
Ei, dragii moşului, ia să vedem ce scrie aici. Aha, uite: “Cine îl va învinge 
pe Vrăjitorul Amar şi va readuce bucuria în lumea verzuşilor, va putea primi 
jumătate din mâna Principesei Lila şi un sfert din împărăție”. Nu, am greşit: 
“mâna Principesei şi jumătate din împărăție”. Uite, exact aşa grăieşte cartea 
noastră! E de bine. 

- Dar ce carte e asta?, se miră Arin. 

- Aceasta este, băiete, Cartea Verde a verzuşilor, cartea noastră de 
capătâi, în care scrie ce trebuie să facem în orice împrejurare pentru ca 
lumea să rămână verde pe partea Cerului şi plină de rădăcini frumoase pe 
partea noastră. În cartea noastră este scris tot trecutul nostru ŞI, se spune, 
este trecut şi tot viitorul... 

- Ah, ce bine!, se bucură Arin. Înseamnă că scrie şi cum am să mă 
întorc eu pe partea noastră de pământ, la bunici. 

- S-ar putea să scrie, admise moşul. Doar ca noi nu avem voie, aşa, 
că vrem noi, să dăm pagina Cărţii înainte: o să avem răbdare şi-o să vedem, 
atunci când o să ajungem acolo, ce era scris şi ce nu. Legea nu ne dă voie să 
ne uităm în Viitor! 

- Păcat... Ei, nu-i nimic: să sperăm că Bunicul va lăsa tot timpul 
deschisă o vrajă destul de puternică, mai zise, mai mult pentru el, băiatul. 
Dar o să ne gândim la asta abia după ce-l voi învinge pe Amar. 

- Stai: acum îmi amintesc că Vrăjitorul Amar a fost învins cu multi 
ani în urmă şi închis într-un vârf de ac de Marele Vrăjitor Gabo, se miră 
bătrânul. 

- Gabo este bunicul meu!, se fuduli Arin. 

- Da, da... îmi amintesc că şi acela avea capul la fel de rotund ca 
tine... 

- O să depănăm amintiri mai târziu, se sculă în picioare băiatul, care 
terminase de băut cana cu sevă. Află, domnule Ululumn, că nu avem deloc 
timp de pierdut: un val mare de otravă va potopi curând aceste ţinuturi şi-l 
va elibera pe vrăjitorul cel rău! 

- Se vede că de aceea mă simt astăzi atât de slăbit şi mi s-au uscat 
câteva rădăcini - e din cauza otrăvii, îşi spuse bătrânul. Iar ieri m-am tăiat, 
din senin, la mână, fără să fie pe-aproape vreun cuţit, mai spuse bătrânul, 
mângâindu-şi braţul bandajat, pătat de seva care i se scursese din rană. 

Arin îşi aminti cá el fusese cel care scrijelise ieri scoarța ulmului! 
Bunicul îi spusese clar: când faci un rău, cât de mic, unei plante, şi omuletul 
ei slujitor suferă odată cu ea! Se feri însă să spună ceva bătrânului Ulululm, 
că din cauza lui are acum mâna bandajată. 

- Eu nu pot să-mi părăsesc postul, chiar de-ar fi să mor odată cu 
bătrânul ulm, spuse grav Ululumn. Dar băiatul meu Ulul te va putea însoți: 
voi lua eu în grijă şi lăstarul lui. Mai am un nepot, Cox pe numele lui, care 
are în grijă o tufă mare plină de ţepi, fără frunze şi fără flori, aşa că tot nu 
prea are ce face acum. Am să-i chem şi ei te vor întovărşi. 

- Le dai telefon?, vru să ştie băiatul. 

Bătrânul paznic bătu însă chiar atunci într-o rădăcină goasă, cu 
bastonul în care se sprijinea. Rădăcina vui ca o goarnă. Bătrânul bătea tot 
felul de semnale în lemnul cel rotund al rădăcinei, şi în curând 1 se răspunse, 
în acelaşi mod. 

- A, am priceput: e ca atunci când Mămica bate în ţeava de la 
calorifer ca s-o invite pe prietena ei, care stă un etaj mai sus, să vină la o 
cafea. Dacă vecina nu e acasă, nu răspunde nimeni, dar dacă a auzit, bate şi 
ea o dată în ţeavă. Dacă va veni, bate de două ori, iar dacă o invită ea pe 
Mămica, bate de trei ori! Simplu! Ăsta este secretul lor... 

- Pe vremuri, spuse întorcându-se spre ei bătrânul, tot Pamântul era 
verde. Peste tot erau numai rădăcini, şi puteam comunica între noi, de la 
rădăcină la rădăcină, peste tot. De multi ani însă, am început să ne cam 
veştejim, şi putem “vorbi” prin rădăcini doar cei care am mai rămas, pe ici, 
pe colo... 


Aşteptară o vreme, astfel că Arin mai bău o cană mare cu sevă de 
ulm, pe care o găsi destul de gustoasă, iar Flanel catadixi să guste din pateul 
de râmă care, poate şi din pricina foamei, i se păru bun, aşa că-l recomandă 
şi stăpânului său. Arin observă că bătrânul Ululumn îl descosea pe căţel, iar 
Flanel, gură spartă cum era, răspundea bucuros, pe pisiceşte. 

- [nsotitorul tău spune că eşti mare vrăjitor, traduse la un moment dat 
Ululumn băiatului. Cică poti conduce, cu vârful piciorului doar, o mingiutá 
care stă lipită acolo cu cine ştie ce vrajă! 

De fapt, Flanel avea dreptate: Arin era centru înaintaş în echipa 
şcolii, iar antrenorul îi spunea deseori că pasează şi driblează “ca un 
adevărat vrăjitor”! 

MARELE Cox ŞI FRUMOSUL ULUL 


Mai curând decât se aştepta Arin, la uşă bătu cineva. Bătrânul 
deschise, şi în încăpere intră, aplecându-se, un verzuş uriaş. Era aproape de 
două ori mai înalt şi mai voinic decât moş Ululumn încât probabil că 
Bunicul l-ar fi putut zări chiar, dacă şi-ar fi pus două perechi de ochelari, 
una peste alta. 

- Sarut-mâna, unchiule Ululumn, spuse uriaşul, care trebuia să stea 
aplecat în încăperea făcută pentru verzuşi normali. 

- El este nepotul meu Cox, fiul lui Costin. Bunic nu are, pentru cá 
tată-su a venit la noi într-o sămânță adusă de vânt şi, drept sa fiu, nu s-a 
bucurat nimeni căci, fără să fie bună la ceva, tufa de spini ne lua din apă şi 
din aer. Dar Cox e un băiat bun. Pentru că are mult timp liber (ştii, tepii ăia 

nu numai că n-au nevoie să fie îngrijiţi, dar nici măcar nu pot fi stárpiti, 
chiar şi cu otravă!), lucrează şi la mina de ciocolată. 

- Mina de ciocolată? Dar asta sună în sfârşit bine, după ce-am făcut 
cunoştinţă cu pateul de râmă şi cine mai stie ce friptură din lábutá de 
buburuzá!, îşi spuse în gând Arin. 

Cox se aşeză pe o laviţă, obosit. 

- Uff, iar mă doare ficatul!, se plânse el. Când esti aşa voinic, ai mult 
mai multă greutate de cărat cu tine decât alţii. Uite, ăştia micii (şi arătă spre 
unchi-său Ululumn) nici măcar nu transpiră când merg! 

Flanel se apropie de uriaş ca să-l miroase. Dar Cox sări iute să se 
pună la adăpost în spatele bătrânului Ululumn. 

- Tine legată dihama ta fioroasă!, ceru Cox, tremurând de 
frică,băiatului. 

- Dar nu-i decât un cátelus, care nu muşcă nici măcar pápusile, îl 
apără nedumerit băiatul. Credeam că un uriaş ca tine nu se teme de nimic. 
Uite ce micuţ e Flanel! 

- Micut ori măricel, uite ce colti de câine are!, spuse, ascuns în 
continuare după Ululumn, uriaşul. 

Bătrânul il privi pe nepot cu ingáduintà. 

- E un fricos mare, pentru că ai lui îl tot băteau când era mic, ca sa 
stea cuminte, recunoscu bătrânul. Şi, e drept, niţel cam leneş, dar e totuşi 
băiat bun. Dacă treci cu vederea că toată ziua se plânge de ceva, că nu prea 
are putere, că se întinde să se odihnească ori de câte ori îl doare ficatul - şi 
asta se întâmplă des! - este un bun tovarăş de drum. Printre noi a fost 
poreclit Ficátel, însă duşmanii pipernici habar n-au ce leneş nepot am, îl văd 
de la distanţă şi se tem de aşa o matahală. Nu-i totul să-i cotonogesti, ajunge 
doar să-i sperii cu arma noastră secretă: nepotui Cox! Niciodată, nici unui 
pipăruş nu i-a trecut prin cap să încerce vitejia nepotului. 


Arin nu mai apucă să răspundă, pentru că cineva bătu tare la uşă şi în 
încăpere intră un verzuş tânăr şi frumos, cu o pelerină fină împletită din fir 
de pânză de paianjen. 

- El este băiatul meu Ulul, care o să vă însoţească. Are mintea ageră, 
ca toti paznicii ulmilor, şi nu se teme de nimic. 

- Decât de râsul celorlalți. Nimic nu e mai rău decât să te faci de râs 
în public, completă tânărul verzuş. 

- Mai ales dacă în acel public se află şi Principesa Lila, îl tachiná 
bătrânul. 

Ulul se înverzi, aşa cum se înroşea Arin până în vârful urechilor, la 
şcoală, atunci când era prins cu lecţia neinvátatá. 

Ca să scape de vorba bătrânului, se grăbiră să pleca, dupa ce umplură 
cu apă şi cu sevă mai multe burdufuri făcute din stamine şi luară ceva de-ale 
gurii, printre altele Arin descoperind câteva conserve de polen, făcute din 
florile de tei doborâte de vânt, pe care ploile le cărau sub pământ. Prin 
galeriile sapate de râme veneau tot felul de astfel de bunátáti de pe pămâmt, 
din lumea oamenilor... 

Se despártise cu lacrimi în ochi de bătrân, care nu voi să-i urmeze: el 
rămânea “la datorie”! Stiau că s-ar putea să nu-l mai găsească în viață dacă 
nu se grăbeau. Seara trecută, înainte de a cădea în propria lacrimă, Arin 
văzuse cum pata neagră de otravă se apropie de copac văzând cu ochii. Oare 
îl vă regăsi mort şi uecat când va reveni pe pământ? Dar oare vor mai reveni 
vreodată?, se înfioră Arin. Nu, acum nu trebuia să se gândească decât cum 
să-l înfrângă pe Amar! Dar oare cum îl va înfrânge? Formula magică a 
Bunicului va funcţiona şi aici, sub pământ? lar Bunicul nu va trebui cumva 
să închidă până la urmă vraja, lăsându-l pe băiat să se descurce singur?! 

- Am toată speranţa într-un vrăjitor atât de mare ca tine, care poti 
îmblânzi şi dresa chiar şi o minge fără viatá!, îl incurajá, la despărțire, 
paznicul ulmului. 

Dar numai Arin ştia ce-i cu... vrájile de pe terenul de fotbal! 

RUN VENIT PE NĂSTURAŞI 


Era deja dimineaţă când porniră la drum. Aleseră o rădăcină grosă, 
pe care Ululumn o curăța mereu cu lopática şi o mătura toată ziua. De jur 
împrejur, baloane mari de apă, strălucitoare, se urcau până deasupra lor, se 
opreau o vreme, apoi plesneau, împrăştiind o ploaie care părea de aur în 
putina lumină roşietică care venea din mijlocul Pământului. Din roua spartă 
în cioburi mici, culegătorii de rouă, care o recoltau în fiecare dimineaţă, 
făceau salbe scumpe, află Arin. 


Verzuşii aveau ochii foarte mari, ca să vadă bine în întuneric. Ei 
mergeau înainte. După ei, mirosindu-le urmele ca să nu se rătăcească, 
zburda Flanel, bucuros că a scăpat de glasul Bunicii, care tot timpul striga: 
“Acolo nu, Flanel!", “Să nu faci asta, câine prost!” “Încă nu e timpul, 
Flanel!”, “Stai jos, căţel obraznic!” Şi altele şi mai şi. Ultimul încheia 
plutonul Arin, care călărea, pe o şa de ciupercă, un pui de licurici. 
Licuricilor nu prea le place sub pământ, dar altă cale de a-şi lumina drumul 

nu era pentru băieţel! In lumea verzuşilor avea însă să întâlnească deseori 
licurici legaţi la poarta caselor, ca să lumineze intrarea. 


Balonaşele de apă care plesneau pe cer nu erau nimic altceva decât 
bobitele de rouă care intrau în pământ pe partea oamenilor. 
Din loc în loc se întâlneau cu mici izvoare, pe care le puteau sări cu uşurinţă 
sau trece prin ele udându-se cel mult până la genunchi. Unele izvoraşe se 
vărsau însă pe partea cealaltă, ca într-o gură de canalizare, dar Arin îşi 
imagina cum firişoarele se uneau acolo, pe pământ, formând mici izvoare la 
care coborau să se adape păsările şi unde se strângeau căprioarele. 


Până la satul de pe nasture, aşezat destul de aproape pe harta 
Bunicului - la nici un lat de deget de om - merseră însă jumătate de zi. 

- Vai ce mă doare ficatul!, oftă la un moment dat Ficátel, dar Ulul îl 
împinse de la spate să meargă mai departe, strigându-i: 

- Vezi să nu te doară şi spinarea! Tata a zis că, dacă te lenevesti, e 

de-ajuns să-ţi trag un ciomăgel de măcieş pe spate, cá-ndatá iti trece si 
durerea de ficat, şi oboseala! 
Tocmai când se termină rădăcina pe care au mers drept, fără să o cârmească 
la desele intersecții, de unde plecau alte rădăcini, din ce în ce mai mici, 
străbătură o porţiune lipsită de viaţă. Era un deal greu de suit, dar Arin se 
gândi că pe partea cealaltă, a oamenilor, era de fapt o pantă, pe care ar fi 
mers fără nici un efort dacă ar fi avut rotilele la el. Băiatul s-ar fi plictisit de 
atât drum, legănându-se incomod în şaua licuriciului, dacă nu ar fi avut la el 
walkman-ul cu căşti, la care putea asculta caseta cu poveşti pe care o luase 
cu el, din fericire, la plecare. Ba chiar putea prinde muzică sau ştiri la radio. 

- Uite, se gândi, chiar si un radio mititel poate să prindă muzică. În 
comparaţie cu walkman-un lui, radioul Bunicului e cât un munte, dar uneori 
Bunicul trebuie să dea cu pumnul în el pentru a-l face să funcţioneze! 

În faţă, cei doi verzusi prinseseră viteză, nu glumă. 

- Domnule Cox, sunt multi uriaşi ca dumneata în Regat?, strigă 
băieţelul. 

- Sunt puţini, vrăjitorule, răspunse Cox fără să mai îndrăznească sa 
se oprească din mers. Vezi bine, Ulul mergea cu pas vioi în spatele lui, şi 
din când în când îi făcea vânt, ca să simtă, cu toiagul. Dar, continuă Ficátel, 
fără să se întoarcă, ştiu o poveste despre un uriaş extraordinar de mare care 
trăieşte pe Lumea Ailaltă, de unde vii tu: trebuie să fi auzit de el! Pe lângă 
el, eu sunt, cum să spun?... Cât un vârful unei unghii! 

- Şi cum îl cheamă pe acel uriaş?, întrebă băiatul. 

- Tom Degețel, răşpunse imediat Cox. 


32 


Ca să vezi! Tom Degețel, piticutul din poveste! I se dusese vestea 
până aici, sub pământ! Şi, culmea: era tocmai povestea de pe caseta pe care 
o luase la el Arin. Numai că în povestea oamenilor, Tom este doar de-un 
deget înălțime! Arin îşi cercetă vârful degetului mic: când era pe pâmând, ar 
fi putut duce în palmă, cât ai clipi, o mie-două de verzuşi între ulm şi satul 
de pe nasture, fără să se obosească atâta... 


La prânz, satul apăru în zare, cu cásutele sale cochete din aer 
străveziu. Tot de la distanţă, Arin văzu şi motanul persan uriaş, ale cărui 
sforăituri se auzeau încă de departe. Când ajunseră în dreptul lui, Arin văzu 
că motanul face atâta umbră, încât el aproape îşi băga degetele în ochi. Cei 
doi verzuşi dădeau însă binete în dreapta şi în stânga, scuturând din cap, aşa 
încât începu şi el să dea din cap, ca să nu pară nepoliticos. 

- Ce faci, vrăjitorule?, se miră Cox. Noi ne făceam gimnastica de 
înviorare, ca să nu ne pârâie sau trosnească ciolanele când vom ajunge în 
fata nenelui. Aceasta ar fi, de bună seamă, complet lipsit de politeţe! 

La umbra uriaşului motan, pe prispa unei case, o bătrânică stătea 
aşezată comod şi croşeta. Cei doi verzuşi o salutară cu respect, iar Arin făcu 
la fel. La adăpostul persanului, bunica lederda croşeta un pulover din 
scoarță de tei. Ca să vadă mai bine, ea legase de capetele croşetelor doi pui 
de licurici micuti, care abia făcuseră ochi, şi care parcă dansau acum - atât 
de repede croşeta bunica! 

Aşa, tolănit şi cu ochii închişi, motanul, care făcea acum umbră la 
toată strada, nu mai avea nimic înspăimântător, cum i se păruse băiatului de 
la distanță. Doar Flanel dădea din coadă neliniştit, mârâind ca un câine si 
arătându-şi colții. 

NENE, TANTI ŞI MĂ]... 


- Ce e acela “nene”?, întrebă Arin. E vreo rudă de-a voastră? 

- Nu, vrăjitorule, el este conducătorul satului, îi răspunse Ulul. 

Până la primărie mai era de mers, astfel încât băiatul reuşi să afle multe 
lucruri interesante despre lumea verzuşilor. 

Versuşii aveau, ca toată lumea, şi conducători. Cei care erau mai 
pricepuţi sau cu mai multă vechime în muncă ajungeau şefi mai mici sau 
mai mari. Când un verzuş dovedea că este destul de iubitor, de istet şi de 
viteaz, era numit “nene”. Un nene conducea un sat, iar mai multe sate erau 
conduse de un “tataie”. Pe când cei mai simpli dintre verzuşi erau numiţi de 
către şefii lor “măi”, dar de soțiile lor “măi-măi”. Atunci când, mai rar, se 
întâmpla ca o femeie verzuşă să facă o faptă mare şi să se ţină seama de 
aceasta, ea era pusă şefă peste sat şi căpăta titlul de “ţaţă”, cam cum se 

întâmplă pe pământ, când femeile sunt făcute directoare, baronese, 
prezentatoare de televiziune sau contese. Numai rareori o verzuşă era 
numită la conducerea regatului, şi atunci căpăta cel mult titlul de “tanti”. 
Însă şi pe pământ, se gândi Arin, reginele puteau fi numărate pe degete, iar 
preşedinte, nu auzise să fi fost făcută vreo tanti. 

Pe drum, băiatul se interesă şi despre cum merg lucrurile la şcolile 
verzuşilor, nu de alta, dar încă îşi amintea de nişte note puse în catalog de 
profesori care nu mergeau, ca şi cei ai verzusilor, cu capul în jos. 


LECŢIILE vERZUŞILOR 


Prima lecţie, pe care verzuşii trebuia să nu o uite toată viaţă lor, era 
Lecţia de mirare. “Dacă trăieşti şi nu te miri de nimic, degeaba mai trăieşti”, 
învățau ei la prima lecţie a lectiei. 

Din câte povesteau cei doi tovarăşi de drum - dar mai ales Ulul, căci 
Cox, “uriaşul obosit”, cum îl porecleau ceilalți verzuşi, nu prea dădea pe la 
şcoală, fiind ocupat cu mineritul şi cu tepii lui nefolositori - verzuşii învățau 

la şcoală o mulţime de materii ciudate. Făceau de pildă lecţii de auzire căci, 
le tot bágau in cap profesorii, degeaba iti vorbeşte cineva cu înţelepciune, 
dacă urechile tale sunt în altă parte! Foarte importantă era Lecţia de păsare, 
care se învaţă cel mai greu, ani la rând, chiar şi pe pământ! Când verzuşii 
învățau toată lecţia, erau in stare să plângă chiar şi atunci când florii pe care 
o îngrijeau îi cădea o petală smulsă de vânt, ba chiar să izbucnească în 
hohote atunci când se ofilea un fir de iarbă de pe meleaguri foarte 
îndepărtate. De aceia verzuşii umblau mai tot timpul pe stradă cu ochii 
plânşi. Cei cărora le seca izvorul lacrimilor, cărau după ei călimări goale. 
Când le venea să plângă de la vreo foaie de ceapă prea iute, sau dacă 
plângeau mai mult decât se cuvine după vreun vecin ofilit, îşi strângeau cu 
grijă surplusul de lacrimi pentru atunci când vor avea nevoie de ele. Atunci 
când li se ofilea vreo rudă mai îndepărtată, vreun salcâm din alt sat, vreun 
gard viu de dincolo de râul subteran, dacă nu-şi mai aminteau de ei nici 
măcar cum arată şi nu le prea venea să plângă, picurau totuşi şi ei lacrimi 
amare, din lacrimile strânse cu grijă în călimarile prinse la brâu, alături de 
rudele îndoliate. 

Trebuie să-ți spun cá Arin a fost şi el invitat, în scurta sa vizită in 
Tara Verzuşilor, la câteva astfel de lecţii folositoare. Aşa a învăţat să 
vorbească cu florile şi copacii, să le asculte şoaptele, fosnetele sau scártáitul 
şi să le răspundă... 
Lecţia de făcut plăcere era şi ea foarte importantă pentru verzuşi şi verzuşe. 
Ca şi lecţia de dat importanţă celuilalt - cea mai grea dintre toate, pentru cá 
unora dintre verzuşii mai grei de cap chiar nu merita să le dai cine ştie ce 
importanţă! 


În sfârşit, dar nu în cele din urmă, fiecare verzuş trebuia să înveţe 
limbi străine. De pildă, verzuşii-de-iarbă, care foloseau în familie limba 
ierboasă (ba chiar unii dintre cei mai obraznici vorbeau uneori buruienos!), 
deprindeau şi pruna - limba verzuşilor-de-prun, care te ameteste când o 
vorbeşti toamna, vorbeau roza - limba străjereilor trandafirilor, chiar şi 
petuna - un dialect şoptit numai noaptea de păzitorii petuniilor, în care 
verzuşii foloseau, pe lângă vorbele frumoase, şi parfumuri, pe care le ţineau 
tot timpul in sticulute mici, la brâu, lângă cálimárile cu rezerva de lacrimi. 
Urnau lecţiile de salcâmă, liliaca, sălcia a sălciilor, morcova, migdala, mai 
rar auzită şi multe alte limbi şi dialecte. 

Limbi care puteau fi înţelese şi de plante. 

CUNOȘTINȚE Nol 


Până la primărie, cei trei fură opriţi în ospetie de mai multi verzusi 
prietenoşi. După ce Arin le spunea cát sunt de grăbiţi şi ce primejdie îi 
asteapta, verzuşii se îngrijorau puţin (ba unii, mai fricoşi, scoteau călimările 
de la brâu şi începeau să arunce, hohotind, cu lacrimi in jur!), dar le trecea 
repede, insistând: orice-ar fi, ospetia rămâne ospeţie, iar musafirii trebuie 
primiţi cu sevă şi râmă - cam cu este primitul “cu pâine şi sare” jos pe 
pământ... 

Arin abia putu să-i mai ţină minte pe cei mai prietenoşi dintre 
verzuşii-gazde. Astfel, Pap avea în grijă o nalbă pitică, dar tatăl său, Papak, 
avea de furcă cu îngrijirea unei nalbe înalte cât o casă! Nalba bunicului 
Papakap fusese şi mai înaltă decât floarea lui Papak, dar acum rămăsese din 
ea o grămăjoară uscată, aproape fără vlagă în ea. Atât Pap, cát şi Papak se 
gândiră că bunicul îi va părăsi curând, aşa că scoaseră iute călimările de la 
brâu şi vărsară deja câteva lacrimi... 

Vecinul Bob ducea în fiecare zi aer de flori la rădăcina unui trandafir 
Japonez, care încă nu înflorise pe partea cealalta, adică pe partea oamenilor. 
Bob era fiul lui Bobok, care ţinea în grijă o tufă mare de trandafiri de 
dulceaţă, ce se cátárase pe zidul casei bunicilor lui Arin. Pentru că bunica se 
tot plângea că in tufă se tot adună musculite, în ciuda rugámintii Bunicului 
tunsese trandafirul, astfel încât să nu-i mai tot intre florile pe geam. Deşi 
trandafirul avea rădăcini puternice şi tulpina groasă, cu multe frunze şi flori, 
după ce bunica îi tăiase din coroană, Bobok s-a simţit multă vreme slăbit şi 
vecinii credeau chiar că o sa moară... Bunicul lui Bob, Bobokok, obosise să 
mai care aer de flori la rădăcinile trandafirului său uriaş. Cândva, trandafirul 
sau roşu ca flacăra învingătoare fusese chiar premiat la concursuri, pentru 
frumuseţea sa. 

Cu timpul, trandafirul lui Bobokok cuprinsese un întreg perete de 
castel, fusese admirat ani la rând pentru frumuseţea verde a frunzelor care 
îmbrăcau toate ferestrele, iar oamenii nu se mai săturau să-i miroase florile. 
Când băieţii se duceau la vreo întâlnire şi smulgeau o floare de trandafir ca 
s-o dăruiască fetei, bătrânul Bobokok simţea o intepátura în inimă (dar îi 
trecea repede, ca şi suferinţele dragostei la cei tineri, care dor tare, dar dor 
repede...). Însă toate acestea se întâmplaseră demult, demult - acum 
trandafirul se uscase aproape cu totul! Nici nu mai merita osteneala să-i cari 
aer de flori la rădăcină! 

Stăpânii castelului voiseră chiar să taie trandafirul, pentru că, 

spuneau ei, vrejurile uscate aduc umezeală zidăriei. Dar nu se induraserá: 
chiar şi aşa, aproape moarte, braţele trandafirului păreau o dantelărie 
scumpă şi romantică. Astfel că bătrânul Bobokok nu mai ieşea în fiecare zi 
din casă pentru a merge la trandafirul său, dar îl mai ajutau verzuşii tineri, 
care terminau repede treaba la florile lor. 
Stejarul lui Balş, cel care avea căsuţa chiar lângă Piaţa Primăriei, era de fapt 
un pui de copácel, cu o mână de rádácinute care se chinuiau să crească, de 
parcă ar fi fost mustácioara unui soldat. Vârful unei rádácinute ajungea până 
la marginea năsturaşului, iar Balş mergea pe această cărăruie zilnic, până la 
locul său de muncă. Cu toţii ştiau însă că într-o zi, peste multe zeci de ani, 
când puţini dinttre verzuşii de astăzi vor mai fi în viaţă, stejarul va creşte, iar 
rădăcinile lui vor răsturna poate nasturele, cu sat cu tot. Dar mai era până 
atunci... 

Tatăl lui Balş, domnul Balşoy, avea însă multă treabă, că să curáte şi 
să lustruiască zilnic miile de ramificații ale rădăcinii stejarului de care 
răspundea, rădăcini pe care mergea ca pe nişte drumuri mari. Rădăcinile 
erau foarte groase şi bărboase, căci copacul tocmai împlinise în martie o 
sută de ani şi fusese sărbătorit cu cântece, iar Balşoy a trebuit să sufle şi să 

stingă nu mai puţin de o sută de pui de licurici! Păi ce credeati, că numai 
copiii suflă în lumânări de ziua lor? 

În sfârşit, bătrânul Balşoiroy avea patru sute de ani bătuţi pe muchie 
- vă inchipuiti că şi ştejarul său avea tot cam atâţia ani! Batrânul se tinea 
falnic şi doar barba, care crescuse atât de lungă încât, împletită ca să ocupe 
cât mai puţin loc, o adunase într-un rucsac pe care-l purta cu greu în spate, 
arăta ce povară de timp duce moşul pe umeri. Copacul era falnic şi moşul 
aşijderea, în ciuda vârstei. Multe ar mai fi putut poveşti bătrânul, din cele 
văzute în patru veacuri petrecute alături de copacul său şi printre generaţii şi 
generaţii de verzusi, însă de-o vreme moşul cam începuse să uite. Abia mai 
ştia drumul să se întoarcă înapoi, căci, inspectând rădăcinile, îi trebuiau luni 
întregi ca să viziteze toată acea încrengătură a copacului. Odată îl găsiseră 
rătăcit la rădăcinile tepilor lui Cox, altă dată, lângă puiul de stejar al lui 
Balş, moşul crezând cá este iar tinerel şi cá 1 s-a dat in grijă un stejar mic! 
Ar fi vrut el! 


Paznicii copacilor mai falnici aveau casele mai pe lângă Primărie, 
paznicii copăceilor stăteau şi ei destul de în centru, plantele de grădină şi 
florile ocupau cartiere mai depărtate, iar buruienilor li se lăsase periferia. O 
familie de mătrăgună fusese izolată chiar după un gard de iederă ghimpată, 
pentru că nimeni nu voia sa aibă de-a face cu Mătrăgunii! În schimb, 
paznicii pomilor fructiferi ocupau un cartier rezidenţial, lângă năsturel, unde 
aveau propria primărie, unde îl chemau pe Nene atunci când aveau de 
judecat vreo pricină importantă. 

MOARTEA Lui PETUNEL 


Stând printre verzuşi şi ascultându-le poveştile, Arin află cât de 

importante erau pentru ei nimicurile care se petreceau pe Lumea Ailaltă, cea 
a oamenilor. Astfel, ei povesteau cu groază cum într-o zi a crescut nu 
departe de sat “un mare munte de lemn”. 
De fapt, în ziua aceea, jucându-se, Arin bătuse un mic tárus in pămând, de 
care voia sa-şi lege zmeul. Când săpai o groapă, verzuşii se trezeau cu un 
nou munte măreț, dar pământul pus alături de groapă si bătătorit, devenea o 
vale adâncă, plină de mister, pentru piticutii de sub pământ. Dacă udai 
florile şi uitai apa curgând prea multă vreme, sub pământ verzuşii se trezeau 
cu o inundație care le lua pe sus casele, greierii din grajduri, făcea să 
putrezească rădăcinile. Multă jale era atunci, până când apa se ridica 
deasupra capetelor, iar râmele, care scăpaseră din staule, se întorceau 
cuminţi la casele cunoscute, unde nu mai găseau nimic... 

Sau, iată: atunci când Arin smulsese, doar cu o săptămână în urmă, o 
floare din pământ, chiar dacă numai cu gând bun - să o dăruiască bunicii, 
să-i facă o bucurie -verzuşii au văzut cu mare tristeţe cum, mai întâi, 
rădăcinile de petunie s-au făcut nevăzute. Apoi Petunel, bunul lor prieten de 
joacă, străjerul florii, care le cânta celorlalți verzuşi atât de frumos, începe 
să se ofilească văzând cu ochii. Şi, a doua zi, din frumosul cântăreţ pe strune 
de stamine nu mai rămăsese decât un vrej uscat, pe care se duseră să-l 
îngroape adânc în Cer. Iar la cap, pe mormânt 1-au pus micuta vioară, făcută 
din lemn de sâmbure de măr... 

Auzind povestea, Arin îşi simţi ochii plini de atâtea lacrimi, că nu s- 
ar fi descurcat, ca să le strângă, doar cu o cálimará, ci nu i-ar fi ajuns nici 
măcar o sticlă goală de Coca-Cola! 


Toti verzuşii care se ofilesc sunt înmormântați, cu multă jale, direct 
în Cer. De multe ori, mai ales toamna, sau în serile ude, când calci pe 
pământ, auzi un foşnet firav, ca un zvon. 

Ochiul nu poate vedea, dar auzul nu te înşeală: ai păşit, fără să ştii, 
peste trupurile veştede ale verzuşilor îngropaţi în aerul în care ai călcat! 

CORABIA DINTR-o MĂSLINĂ 


În aceeaşi zi Arin fu primit, ca un oaspete de seamă, la nenele 
satului. Din cauza grijilor pe care le avea pentru sat, Şed, băiatul lui Şedafac 
şi nepotul lui Sedafacazi nu se putea ocupa de salcia sa plângătoare, pe care 
o lăsase în seama unor slugi, toate plângăcioase, pe care le plătea cu 
îmbucături de ciocolată, din cea adusă de mineri de la Munte. Valul de 
otravă nu ajunsese încă până acolo, dar verzuşii erau îngrijoraţi ca nu cumva 
muntele lor să fie atins de valul cel blestemat. În fiecare oră veneau vesti, 
bătute din depărtare, cu bastonul, în lungile rădăcini, şi toate erau proaste. 
Ululumn se ofilise de tot, ulmul se înnegrise, numai lăstarul lui Ulul, care 
creştea sus pe o moviliţă, lângă rădăcinile ulmului cel bătrân, scăpase 
deocamdată. Când află vestea, Ulul se puse pe plâns si, pentru a nu irosi 
pretioasele lacrimi (desigur, veneau vremuri triste, în care va fi mult de 
plâns!), plânse direct în călimară. Dar, viteaz fiind, se opri repede, puse 
capacul la loc şi spuse: 

- N-am să mă las până Amar, ori eu, nu va pieri! 

- Aş prefera să piară Amar, adăugă însă Arin. 

Se sfătuiră şi cu nenea Sed, care acum şedea pe un scaun înalt, ca să 
pară mai bărbat. 

- Din vestile pe care le avem, ştim cá nu puteţi să mai plecaţi de pe 
nasturele nostru. Otrava a cuprins câmpurile, de jur împrejur. Să sperăm că 
nu se va ridica atât de sus încât să pierim... 

- Dar vor pieri copăceii, florile, ierburile şi buruienile de care 
răspundem cu viaţa noastră, spuse cu curaj Ulul. 

- Şi nu uitaţi că, odată eliberat din vârful de ac în care a fost ferecat 
de Marele Vrăjitor Gabo, bunicul meu, Amar, Prinţul Veşted, vrăjmaşul 
Verdelui, va face vrăji prin care vá va transforma pe toti in ráme, scaieti şi 
chiar... in oameni! Trebuie să plecăm să-l căutăm, orice-ar fi! 

Nenea dădu însă neputincios dintr-un umăr - umărul dinspre oaspeţi, 
ca să nu se obosească să-i ridice pe amândoi. El nu putea să facă altceva 
decât să-i găzduiască şi sa le dea putina sevă. Atât! 

Atunci, uriaşul Cox, căruia tocmai îi trecuse durerea de ficat, ceru 
vole să-şi spună si el părerea. 

- Eu zic să ne imprumutati corabia cea mare. Cu corabia putem 
naviga prin marea de otravă. Curentul ne va duce chiar spre palatul în care 
este ascuns vârful de ac unde a fost ferecat Vrăjitorul cel Rău, Amar. 


Într-adevăr, legată cu o funie din puf de păpădie de una din găurelele 
nasturelui, la marginea satului se afla o corabie uriaşă, neagră toată. Era 
scobită dintr-un singur sâmbure de măslină, iar verzuşii si mai ales 
verzuşele se plimbau în duminicile de după ploaie cu corabia în jurul 
nasturelui. Se urcau cu toţii la bord, când apa de ploaie se umfla ca un lac. 

Curentul împingea corabia până când funia, destul de lungă, se 
întindea. Atunci, bărbaţii se adunau la pupa şi, suflecându-şi mânecele, 
trăgeau uşor de funie, până nava ajungea din nou în port. Între timp, femeile 
pregăteau grătare cu delicioase fripturi de ceapă, mititei de râmă, făceau 
prăjituri din sevá şi din mustáti de morcov, sau turnau în pahare ţuică din 
rădăcină de prun... Când nava ajungea în port, bărbaţii lăsau iar liberă funia, 
şi corabia pleca iar dusă de curentul apei. Se plimbau aşa toată ziua, până 
când lacul de apă începea să se ridice uşor, trecând peste capetele lor şi 
pierzându-se în miezul cald al pământului, din care venea înapoi în mici 
izvoare... 

Nenea nu avu încotro şi le dădu voie sa ia corabia. Pe de-o parte, îi 
părea rău că nu vor mai avea distracție câteva duminici la rând, până se vor 
întoarce eroii noştri. Dar oare se vor mai întoarce? Nu vor fi învinşi de 


vrăjitor? Nu va roade otrava sâmburele de măslină, omorându-i pe toți cei 
de la bord? 

Atunci când Arin urcă prima treaptă a scării, ca să ajungă la bord, un 
bătrânel îl trase de mânecă. 

- Vrájitorule, spuse el, ia-mă te rog cu tine şi n-o să-ţi pară rău! 

- Eşti desigur vreun războinic vestit, care i-a înfrânt pe duşmani în 
bătălie? , îl întrebă băiatul. 

- Nicidecum! Dar am fost martor la atâtea înfrângeri, încât am ajuns 
foarte priceput în luptă, răspunse bătrânul. Cei care au ghinionul să învingă 
prea uşor se culcă pe o ureche - se cred invincibili! Mă prezint: eu sunt 
Mărgărit şi am un singur fiu, Măr, care va avea grijă, în lipsa mea, de 
copacul nostru. 

Arin îl pofti bucuros, pe bătrân, să urce pe corabie, dar văzu cá 
Mărgarit nu nimerea nici măcar prima treaptă a scării. 

- Mosule, cred că nu vezi prea bine, îi spuse băiatul. 

- Nu-i adevărat că nu văd prea bine! Află, dragul moşului, că de fapt 
eu sunt complet orb. Dar asta înseamnă cá nu má voi teme de ce voi vedea 
în jurul meu, astfel îmi voi păstra mintea limpede şi inima bravă, pentru ca 
să vă dau cele mai bune sfaturi. 

După aşa o explicaţie, băiatul nu mai avu nimic de spus şi-l ajută pe 
moş Mărgărit să urce scara. 

Nenea Sed tăie cu mâna lui funia care tinea corabia legată de 
nasture, iar corabia începu să plutească, luată de curent, pe marea de otravă. 
Şed venise cu scaunul cel înalt după el până la debarcader, ca să nu 
obosească stând în picioare. Şi pentru ca toţi cei de pe punte să-l vadă până 
departe. Într-adevăr, când nasturele se depărtă destul de mult în zare, cei trei 
noi marinari nu mai văzură decât turla Primăriei şi pe nenea Sed, din 
scaunul lui înalt. 

ATACUL PIPĂRUŞILOR 


Pentru că tot erau duşi de curent în voia lui, îl puseră la cârmă pe 
moş Mărgărit. Arin stătea ore întregi în prova corabiei, ascultând la 
walkman muzică, ştiri sau povestea cu Tom Degețel. De la Ştirile de la 
prânz, pe care le auzi, cu multe păcănituri, la radio, află că jos, pe pământ, 
poliţiştii descoperiserá mai multe locuri unde fuseseră aruncate butoaie cu 
otravă. Foarte multi copaci, flori, unele rare, pe cale de dispariţie, se 
ofilisera, mai auzi băiatul la radio. Dar Arin nu le mai spuse si celorlalți, ca 
sa nu-i descurajeze. 

Toată ziua şi-o petrecurá cu lecţii de salcâmă, ulmă şi miorlăială... 


Spre seară văzură lumini. Bineînţeles, Mărgărit nu văzu lumini, 
pentru că era orb, dar fu primul care recunoscu mirosul iute de piper şi-i 
anunţă: 

- Să fim cu mare băgare de seamă, căci adulmec tocmai acum că 
trecem pe lângă un sat al pipernicilor! 

- Sunt răi pipernicii ăştia?, întrebă curios Arin. 

- Sunt mult mai răi decât durerea mea de ficat, îi explică competent 
Ficátel. 

- Aha, înţelese perfect băiatul, căutând din ochi prim preajmă ceva 
care ar fi putut să-i slujească drept armă. Ce bun ar fi fost acum un bold! 

Băiatul află cá pipernicii erau un neam foarte certáret. Ca să se certe 
cu cineva, nu trebuia neapărat să existe şi un motiv. Dacă cel cu care a 
început sfada, îi dă până la urmă dreptate, pipernicul îşi schimbă imediat 
părerea, numai ca să continue cearta. 

Dar Cox şi aduse, împărțind oamenilor, săbii de lemn tare ca oţelul 
$1 ascuţit: erau ghimpi din uscătura lui de tufá, pe care fusese obligat până 
de curând să o păzească. 

- De ce-or fi atât de răi?, se miră băiatul, încercând “sabia” cu 
unghia: era ascuţită! 

- Unii spun că o fi din cauza piperului, îi răspunse de data aceasta 
Mărgărit, care legase cârma cu un fir tare de păianjen şi venise lângă ceilalți. 
Pipernicii îşi au de altfel numele de la boabele de piper în care îşi scobesc 
casele. Au sate mici, că nu se înţeleg nici între ei. Într-un bob sunt doar 
câteva case, fiecare cu spatele la cealaltă, ca să nu se uite careva pe geam în 
casă! Dar întodeauna găseşti zece-douăzeci de boabe de piper la un loc, ca 
acum. 

- De unde ştii?, întrebă Ulul, care încerca să numere boabele după 
mulțimea focurilor care abia se vedeau arzând în depărtare. 

- Simplu, după miros, îl lămuri bătrânul. Cu câte boabe sunt aici, un 
uriaş ca Tom Degețel şi-ar putea găti la cuptor o râmă întreagă... 

În aşteptarea atacului, mosul începu să le povestească: 

- Pipernicii cei iuți la mânie învaţă repede cum să-şi infunde urechile 
atunci când le cere cineva mai slab ajutorul şi se pricep de minune cum să 
facă şi mai mult rău celorlalţi, contină să povesteaască Margărit. Încă de 
MICI, pipernicii merg la şcoală unde învaţă cum să fie furioşi fără pricină, 
cum să plesneşti şi-apoi să gândeşti şi cum să doreşti altuia ce nu-ţi doreşti 
tie. Dar asta se predă abia după Lecţia de nepásare, care se învăţa doi ani la 
rând în clasele primare. Profesorii pipăruşi muncesc mult cu copiii, ca să le 
bage în cap gărgăuni, stupiditáti şi ticálosii. 

În clasele mai mari, pipernicii trebuie să treacă Lecţia de făcut 
plângeri, Lecţia de tupeu înalt şi Lecţia de tare-n clantá pentru avansați. 
Pentru că sunt mereu cu capsa pusă, pipernicii se tem zi şi noapte - adică şi 
în somn! - să nu fie atacați de duşmani. Motiv pentru care au o armată, cu 
care ne atacă mereu, fără nici un motiv! Ei umblă în cete mici de pradă, 
înarmate până-n dinţi, numite “bulucuri”, conduse de un “cusurgiu” care îi 
ceartă tot timpul, făcându-i şi mai răi decât erau. Toată această falnică 

armată se numeşte “adunătură”. Un buluc este format la rândul său din 
patru “găşti”. O gaşcă, din trei “droaie”. E simplu de ţinut minte, nu? Când 
pipernicii mănâncă bătaie, bulucurile nu mai merg în rând, oştenii o iau la 
fugă, bulucurile se amestecă între ele şi devin “buclucuri”. Cel mai bine 
plătiţi dintre oştenii pipernici sunt “lungocii”: cei care pleacă primii la atac 
şi tot întind gâtul, să nu dea duşmanii peste ei. Lungocii se ascund însă între 
rădăcini şi de acolo bombardează cu înjurături şi minciuni, apoi îi ocărăsc pe 
apărătorii nostri verzusi. În cazul unei înfrângeri, când adunătura 
pipernicitilor se retrage, lungocii au sarcină să mai înveselească soldaţii să 
uite c-au mâncat bătaie. Şi atunci le cântă din “magaoane” şi "suflátele" 
cântecele în care slăvesc vitejia pipernicilor. Până acasă, soldáteii uită de 
înfrângere şi sunt convinşi că tocmai au avut o mare victorie împotriva 
duşmanilor! 


Cât timp vorbiră, din întuneric se apropiară mai multe umbre. Ulul 
se uită în apă, cu sabia pregătită de apărare. Dar umbrele se apropiau de jur 
împrejurul corăbiei. 

- Cred că suntem înconjurați, îi anunţă bătrânul. 

- Cum aşa?, se miră Cox, care nu reuşea să se ascundă în întregime 
după un butoi prea mic, cu ulei de măslină. 

- Pentru cá simt un miros prea puternic de piper verde de jur 
împrejur, îl lămuri Mărgărit. lar dacă má va apuca stránutul, e clar că piraţii 
ăia vor fi chiar aici, pe punte! 

- Ba e de piper negru, eu mă pricep la orice fel de mirosuri!, îl 
contrazise Arin, inhátánd sábiuta dintr-un spin şi uitându-se în apa neagră. 
Dar chiar acum, ochii lui ageri desluşiră în apropiere, plutind, o coajă a unei 
seminţe de floarea soarelui, cu câteva tunuri de calibru 0,0000005 pe ea şi o 
pânză întinsă în care, din lipsa vântului (după cum se ştie, vântul nu bate sub 
pământ), suflau vreo sută de pipernici piperniciti. Alti vreo sută stăteau cu 
arcurile pregătite de tragere. 

- Au săgeți veninoase, care ustură mai rău cá urzica, îi şopti la 
ureche Mărgărit, care adulmeca în continuare, numai urechi la foşnetele care 
veneau din față. Pot prinde până aici cu urechea mea pârâitul acela slab pe 
care îl face lemnul arcului atunci când este încordat, îl avertiză bătrânul. 

Dar bárcute din coji de seminţe burduşite de pipernici se apropiau 
din toate părțile. 

- Hapciu, hapciu!, strănută Mărgărit şi îndată se auzirá de jur 
împrejur zdupăind duşmanii. 

Imediat de jos, din bárcute fură aruncate plase de păianjen, care 
legară fedeleş pe cei trei eroi ai noştri. 

- Dacă nu vom reuşi să scăpăm, Vrăjitorul Amar, Prinţul Veşted, 
vrăjmaşul Verdelui, va înrobi pe verzuşii care vor scăpa cu viaţă, va 
distruge toate rădăcinile din Regat şi va lăsa Lumea Cealaltă fără verdeatà!, 
spuse cu lacrimi în glas Arin, după ce fu aruncat, alături de ceilalți doi 
prieteni, într-o barcă mirosind puternic a piper negru. Va trebui să scăpăm 
de aici cu orice pret!, îi anunţă el. 

- Pe mine vá rog să nu vá bazati - toată ziua m-a durut foarte tare 
ficatul, de la atâta efort!, îi răspunse uriaşul Cox. 

- Nici eu nu miros şi nu aud deocamdată vreo cale de scăpare, 
adăugă cu tristeţe moş Mărgărit. 


Flanel era însă singurul care nu spuse nimic. Pentru simplu motiv că 
nu era acolo. Sărise la unul dintre pirați, ca să-l zgârie, dar îşi calculase 
greşit saltul, şi căzuse peste bord, în marea de otravă. 


- Sfârşitul primei părţi - 

ŢARA DE SUB PICIOR 


Partea a doua 


Taina Oraşului Invizibil 


MOTO (tot pentru părinţi): 
“Dealuri, dulci sfere-mpădurite 
Ascunse jumătate în văzduh 
Ca să se poată bucura şi viii 


De nesfârşit de blândul vostru duh...” 


Ana Blandiana 

ÎN ÎNCHISOAREA - ÎNCHISORILOR 


După bătălia de pe corabia dintr-un sâmbure de măslină, cei patru se 
aleseră cu hainele rupte, cu vânătăi şi rămaseră fără arme. Numărul mare al 
pipernicilor îi copleşiseră. Când unul dintre pirați sárea în spatele unui 
verzuş, striga: “Fără vârf!”. 

Era un joc pe care copiii pipernici îl joacă mereu. Piraţii săreau unul 
peste altul, iar cel de la bază, bietul verzuş, rămânea plat ca o frunză călcată 
de tren! Ametiti, cei patru marinari fură inveliti imediat în pânze de paianjen 
lipicioase şi aruncaţi peste bord, într-o barcă. 

Apoi, atunci când ajunseră pe prima boabă de piper, prizonierii fură aruncaţi 
într-o magazie întunecoasă. Uriaşul Cox începu să se vaite: acum, pe lângă 
ficat, îl mai dureau şi încheieturile mâinilor legate prea strâns. 

- Păcat că e atât de întuneric, nici nu văd exact dacă mă mai doare ceva, se 
plánse el. 

Cu toții sufereau, aşa de strâns legati, iar întunericul îi făcea să fie şi mai 
trişti. Singurul care nu vedea nici o diferenţă, pentru că vedea la fel de rău 
ca înainte, era moş Mărgărit. 

- Simt după miros că pipăruşii s-au îndepărtat, spuse el. 

- Nu simt mirosul de câine jegos al lui Flanel. Ce s-o fi întâmplat cu el, 
săracul?, se întrebă Arin. 

- Trebuie să găsim o cale de evadare!, spuse şi voinicul Ulul, Altfel, 
Vrăjitorul Amar nu va mai putea fi învins... 

Dar oboseala fu mai puternică decât frica unora sau furia altora, astfel încât 
adormiră cu toţii curând, în plasele lor de păianjen. 


Arin nici nu închise bine pleoapele, când îi aparu în vis un ecran mare de 
televizor, iar o prezentatoare frumoasă, cu ochelari cu ramă subțire si o 
hârtie în faţa sa, de pe care citea, spuse cu o voce plăcută: 

- Ne cerem scuze televisătorilor noştri pentru întreruperea programului de 
vise frumoase, dar avem de făcut un anunţ important: În Tara Verzusilor, 
valul de otravă e tot mai ridicat! Dacă nu se iau măsuri, valul va ajunge 
mâine până la vârful de ac în care este închis Marele Vrăjitor Răuvoitor 
Amar. Cel mai rău, după cum susţin sursele noastre! O echipă de komando, 
pornită în găsirea vârfului de ac, a fost neutralizată ieri de pipernici. Astfel, 
micul vrăjitor Arin, viteazul Ulul şi neînfricatul uriaş Cox sunt prizonierii 
piraților pipernici. Bunicul Gabo, Marele Vrájitor Binevoitor, ne-a declarat 
următoarele. 

$1 pe ecran, în locul frumoasei prezentatoare care zâmbea din orice, chiar şi 
atunci când anunţa inundaţii, apăru chiar Bunicul. Bunicul se uită chiar în 
ochii lui Arin, de parcă l-ar fi văzut, şi spuse: 

- Să nu vă fie teamă copii! Întotdeauna, te scapă cel la care te aştepţi mai 
puţin. Acum am să fac un anunţ foarte important: orinude ati merge, nu vá 
depártati de rădăcini. Prin ele ne vom putea transmite semnale. La revedere! 
ŞI cu aceasta Bunicul dispăru de pe ecran. Prezentatoarea apăru din nou, de 
data aceasta parcă şi mai bucuroasă, şi citi de pe hârtia din faţa ei: 

- Dragi televisători, scurtul program de ştiri ciudate, dar importante, s-a 
terminat. Continuăm programul obişnuit de vise. Vă mulţumim pentru 
înţelegere. 

În continuare, Arin se visá in casa bunicilor, mâncând cozonac si jucându-se 
cu Flanel. 


Dimineaţa, se sculará toti trei mai odihniti: visaserá frumos - se visaserá 
acasá. Bineinteles, fiecare la casa lui. Dar cu totii vázuserá in vis pe Bunicul 
Gabo. 

Pe la prânz, se sculară şi pipernicii, care erau nişte leneşi. Când îşi amintira 
că luaseră ieri nişte prizonieri, făcură un sfat. 

- După ce am furat corabia, cu tot ce era de furat pe ea, eu zic să ne 
descotorosim de prizonieri, zise unul. 

- Eu zic să-i judecăm, ca să nu se plângă după aia că suntem nişte salbatici 
fără legi! 

- Păi, dacă-i omorâm, n-or să se mai plângă, insistă primul. 

- Măi, ce ne costă să-i judecăm repede?, spuse un al treilea. Unde mai pui că 
o să ne şi distrăm când o să vedem cât le e de frică! 

- Şi dacă n-o să le fie frică?, se temu primul. 

- Bine, să vină acuzaţii!, spuse cel de-al doilea. 

- Să fie aduşi acuzaţii în faţa noastră, a judecatorilor!, strigară cu toţii. 
Numai că degeaba strigară. Piraţii pipernici erau cu toții şefi, nu acceptau să 
îndeplinească ordinele altora, încât cu greu puteau face ceva în grup. Până la 
urmă, se inteleserá să se ducă toti sa-i aducă pe prizonieri. De aceia şi intrará 
cam greu pe uşa magaziei în care fuseseră închişi cei trei. Şi, ca să nu aibă 
probleme şi la ieşire, se hotărâră pe loc să facă judecata chiar acolo în 
magazie. 


- Voi de colo, spuse cel mai înalt dintre pipernici. Aţi fost condamnaţi la 
moarte de acest preapipernicit tribunal, le comunica el vesel. 

- Şi care ar fi motivul?, vru să ştie Ulul. 

- Ce vă pasă? E de-ajuns să ţineţi minte că v-am omorât. Despre acuzaţii, le 
puteți stabili şi singuri, că doar n-oti fi atât de proşti! 

Lui Arin îi veni o idee: 

- Ştiţi ceva? Voi sunteţi băieţi buni, măi pipernicilor. Zău aşa, am să spun la 
toată lumea ce blânzi şi amabili sunteţi! 

- Nu-i adevărat!, se apără cel mai bătrân pipernic. 

- Te rugăm să nu mai spui la nimeni, îi rugă cel mai înţelept dintre ei. 

- Ne jignesti!, sări şi cel mau rău. 

Arin continuă însă: 

- Păi cum vreţi să vă spun, decât “băieţi buni”? Dacă ne omorâţi, o să ne 
doară oleacă şi gata, am scăpat. Unde mai pui că uriaşul Cox o să scape pe 
veci de durerile lui de ficat. 

- Asta aşa-i, întări cele spuse şi Cox. V-a durut vreodată ficatul, oameni 
buni? 

- Nu ne mai spuneţi “oameni buni"!, cerură toti pipernicii într-un glas. 

- Atunci, ca să arátati cát de răi sunteţi, eu zic sa ne dati drumul, continuă 
Arin. 

- Ne crezi cumva fraieri?, se interesa cel mai ráu pipernic. 

- Nu, am glumit!, o întoarse repede Arin. Uite, ca să dovediti cât sunteţi de 
fără inimă, eu propun ca, în loc să ne ucideti pe loc, să ne inchideti undeva, 
ca să ne chinuim veşnic. 

- Are dreptate, spuseră fără să se gândească unii dintre pipernici. 

- Cum, tot noi să ne obosim să-i ducem la închisoare?, se plânseră însă alţii. 

- Nici o problemă, ne vom închide singuri, sări repede Arin. 

Dar Ulul îi şopti, nedumerit, la ureche: 

- Cuuum? Le propui sa ne închidă, ba chiar să ne şi încarcerăm de bună 
voie? 

- Dintr-o închisoare vom evada noi într-un fel, dar dacă ne omoară, ne-am 
ars!, îi explica încet băiatul. 

Pipernicii se sfătuiră repede, apoi comunicară condamnaților, vorbind toti 
odată: 

- Veţi fi îngropaţi de vii în zidul cetăţii, că şi aşa nu aveam destule cărămizi. 
Veţi pregăti voi totul, iar noi ne vom uita. lar când totul va fi aproape gata, 
vom pune, fie, noi ultimele cărămizi (aici, pipernicii oftară, gândindu-se la 
acest efort). 

Asta e închisoarea-închisorilor, nimeni nu a scăpat până acum dintr-o astfel 
de zidire. Când am luat în stăpânire boaba aceasta de piper, mulţi au spus că 
nu vom fi în stare să construim, cu atât de puţine cărămizi, o cetate ca 
lumea. Dar am prins atâţia duşmani, încât ne-au trebuit cărămizi numai atât 
cât să-i acoperim, atunci când i-am îngropat de vii. E plin zidul de schelete, 
că nu ai unde să mai baţi un cui ca să atârni vreun tablou, fără ca să nu iasă 
afară gemetele păstrate închise în zid! 

Cel mai precaut dintre pipernici adăugă însă: 

- [ar dacă vă mai gândiţi cumva că, prin cine ştie ce întâmplare, veţi scăpa 
din închisoarea din zid, să ştiţi ca în apropiere trăieşte un balaur fioros, care 
oricum vă va veni de hac! 

- Nu mi-e frică de balaur şi nici de pipernici!, strigă Ulul. 


Dar cei patru fură scoşi din plasele de păianjen şi împimşi lângă zidul 
cetăţii, făcut din cărămizi de aer, unde o gaură mare aştepta de câţiva ani să 
fie reparată. Sub supravegherea pipernicilor înarmaţi până-n dinţi, care deja 
începuseră să caşte de pl 

ictiseală, prizonierii astupară gaura, lăsând doar atât loc cât să se poată 
strecura înăuntru, unde trebuia să rămână în picioare. Când totul fu gata, 
prizonierii fură împinşi brutal prin deschizătura rămasă, apoi piraţii o 
astupară cu pietrele rămase. 

- Am pus foarte puţin mortar, ca să ne fie uşor să stricam zidul şi să fugim, 
le şopti Arin. 

Orele trecură una după alta şi pe cei patru îi dureu picioarele. Baiatul îşi 
puse căştitele walkman-ului la urechi şi dădu pe radio. La “Ştiri” tocmai se 
spunea că şoferul care aruncase mai multe butoaie cu otravă lângă ulmul din 
apropierea casei bunicilor a fost prins şi acum stătea şi el la închisoare. 

După un timp, dincolo de zid se făcu linişte. 

- Cred că pipernicii au plecat, s-au culcat sau s-a făcut noapte, spuse, după o 
vreme, Ulul. Haideţi să împingem zidul ăsta! 

Împinseră însă numai trei, pentru că uriaşului abia îi mai trecuse puţin 
durerea de ficat, şi se temea deci să facă efort. 

- Hai, unu, doi, trei - şi! 

Îminseră, dar fără succes. Zidul rămăsese neclintit. Atunci, îl rugară şi pe 
Cox să împingă. Cu greu, uriașul acceptă. Împinseră cu putere, de data 
aceasta toti trei, dar zidul tot nu cedă! Se pare ca pipernicii, ca să fie siguri 
că nu le scapă prizonierii, mai îngramădiseră şi ei pietre de aer pe dinafară. 
Orele treceau în continuare, dar cei patru erau tot mai disperaţi. Stăteau 
ziditi în întuneric, stăteau în picioare, fără apă sau mâncare, iar în curând vor 
termina şi pământul de respirat! 

Dar chiar atunci se auzi clar cum, din afară, cineva dădea deoparte pietrele. 
Când zgomotele se apropiară, Arin propuse: 

- Hai să împingem acum şi noi, din partea noastră, ca să-l ajutăm, pe cel 
dinafară! 

- Mu miroase deloc a duşmani pe-aici, adăugă şi moş Mărgărit. 

- Şi dacă cel dinafară este doar un pipernic, supărat cá am fost întemnițați, îl 
loc să fim executati?, se opuse Cox. 

- Fii serios, un pipernic nu ar munci de bună voie la spart un zid!, îl lămuri 
Ulul. 

Dar mirosul lui Arin îi spusese deja cine îi ajuta. 

Curând, zgomotul se apropie şi mai mult, cei patru împinseră în perete şi 
acesta se prăbuşi, într-un nor de aer-praf. Uf, în sfârşit puteau respira 
pământ proaspăt! 

Bucuria lui Arin fu dublă, când văzu că afară îl aştepta, torcând, Flanel, cel 
pe care îl crezuse mort în Marea de Otravă. 

Flanel mieuná ceva pe care Ulul îl traduse imediat: 

- Spune că, atunci când a căzut peste bord, a cârmit cu ajutorul cozii, aşa 
cum fac toate pisicile, şi s-a agăţat cu ghiarele de scándurele bordajului. I-a 
fost greu până a reuşit sa-şi scoată ghearele, adânc înfipte, din bordajul 
corabiei dintr-un sâmbure de măslină, apoi a venit încoace după urmele 
noastre şi după miros. 

Bine că erau din nou împreună! Trebuia însă, neapărat, să fugă de-aici! O 
luară deci, pâş-pâş, pe lângă zidurile cetăţii, şi cârând descoperiră o potecă 
îngustă care nu fusese atinsă de otravă. 

LA DRUM, PE POTECA HUSTIULUC 


Poteca era întortocheată şi din când în când intra cu totul în apa neagră, Arin 
si prietenii lui trebuind să facă salturi pe alte insulițe neacoperite de valul de 
otravă. Otrava însă parcă era vie: acum urca, acum cobora! Astfel, când să 
pui piciorul pe potecă, poteca era acoperită de apa cea puturoasă. Arin 
trebuia să facă un salt până pe o insulitá apropiată. Dar, odată ajuns acolo, 
insulita începea să se scufunde sub greutate. Când băiatul închidea ochii 
gândindu-se cá i-a venit sfârşitul, poteca ieşea iar de sub apa ráu-mirositoare 
şi atunci Arin sărea, oftând uşurat, pe ea. Cel mai agil şi mai uşor, Flanel, 
mergea în frunte. Uriaşul Cox, cel mai greu, abia se mai putea tine după ei. 
Când călca pe o insulitá uscată, greutatea lui mare îl făcea să se scufunde 
imediat. Vedea poteca iesind la timp, salvatoare, de sub apele negre, şi 
atunci uriaşul făcea un salt uriaş, încât la aterizare se îngropa până la glezne 
în potecă. Şi când răsufla uşurat, Cox respira cu mai mult elan decât ceilalți. 
Acum uitase de durerea de ficat: era îngrijorat dacă, răsuflând uşurat atât de 
des, nu se va îmbolnăvi cumva de plămâni. 

Arin îl luă pe Flanel în braţe, pentru că se stropise în balta otrăvită şi acum îl 
usturau lábutele, iar blana îi fumega deja. Cástelul mieuna jalnic, iar Ulul 
traduse pentru Arin: 

- Spune că era mai bine cu vrăjitorul cel mare, decât cu vrăjitorul cel mic. 
Ce-o fi vrând să spună? 

- Habar n-am, minţi băiatul. Îi era ruşine să recunoască ceea ce putea vedea 
oricine: condusese prost expediţia, din rău în mai rău. Dacă ieri se puteau 
aştepta la o moarte liniştită, înceată, astăzi se puteau aştepta să fie jupuiti, 
încet-încet, pentru că picăturile de otravă le roseseră deja aproape în 
întregime pasntofii şi manşetele pantalonilor erau de mult nişte zdrente. 
Începuseră să simtă pe picioare pişcătura otrăvii, de câte ori făceau un nou 
salt. Dacă ar fi fost aici Bunicul, ar fi fost salvaţi! 

- Mi-a intrat otravă în ochi!, strigă atunci uriaşul Cox. 

Singurul care nu se plângea era Mărgărit cel orb, care asculta cu urechile 
ciulite să audă poteca ieşind din apă şi nimerea aproape întotdeauna locul 
uscat. De câteva ori însă, intrase până la genunchi în otravă, iar aceasta îi 
arsese pantalonii, umplându-i picioarele de răni. 

- Nu ştim încotro s-o luăm, fără busolă, fără soare şi stele măcar, se plânse 
Arin, atunci când ajunseră într-un luminiş unde valurile negre nu urcaseră 
încă. Facuseră un scurt popas. 

- Ce-ti trebuie busola, când nu ai decât o potecă?, se miră viteazul Ulul. 

- Pentru că vreau să ştiu dacă ne apropiem sau ne îndepartăm de vârful de ac 
al lui Amar. 

- N-ar fi mai simplu să stăm aici, pe loc, unde apele urcă mai greu?, îşi dădu 
cu părerea şi uriaşul Cox. Decât să mergem înainte pe un drum care ne 
depărtează, poate, de ţinta noastră, mai bine stam pe loc. Aşa, nu ne 
apropiem, dar în mod sigur nici nu ne depărtăm! 

Spre surprinderea lui Arin, moş Mărgărit îi dădu dreptate: 

- Să ştii ca, de multe ori, mergi mai repede atunci când stai pe loc! Eu sunt 
sigur că, odată ieşit din vârful de ac, Amar ne va căuta, nu trebuie să-l 
căutăm noi. 

Se certau degeaba, căci Flanel hotărâse deja pentru toti: pornise pe potecă 
înainte, iar ei nu-şi puteau lăsa singur prietenul! 


Şi iar trebuiră să sară din insulitá in insulitá. 

- Dacă ar apărea în calea noastră rădăcini, aş lua legătura cu Bunicul Gabo, 
îşi zise Arin. 

În loc de asta, în fața lui apăru un balaur rozaliu, atât de înalt încât uriaşul 
Cox aproape îşi scrânti gâtul încercând să-l privească, cu singurul ochi care 
nu fusese atins de otravă. Cei patru se întoarseră pe poteca, în timp ce Flanel 
se incápátáná să miaune şi sa scuipe spre uriaşul monstru. Dar poteca se 
înfunda înapoi! De parcă cineva voia să fie sigur că nu se vor răzgândi, 
deîndată ce unul dintre verzuşi sau Arin puneau pasul înainte pe potecă, din 
spate otrava inghitea îndată petecul de uscat! 

Arin ştia că Vrăjitorul cel Răuvoitor scăpase încă de ieri din vârful de ac. 
Oare nu cumva el îi impingea tot înainte? Căci, dacă te intorceai pe potecă, 
îndată făceai “huştiuluc!” în apa puturoasă, plină de otrăvuri. 


RALAURUL ROZALIU 


Cei patru se întoarseră deci hotărâți spre monstru. Dar cu ce se puteau ei 
apăra? Nici măcar nu aveau cu ce să se lupte! 

Dar, uitându-se mai bine, Arin observă cá au în faţă doar un pui de melc, 
care abia îşi construise casa în spinare. Doar că, fiind ei prea mici, li se 
părea cá au în faţă o dihanie. lar melcii, asta o ştie orice copil, nu mănânca 
nici oameni, nici verzusi, nici căţei, fie ei şi din cei miorlăitori! 

- Să nu-i staţi în cale, le ceru Arin prietenilor săi. Trebuie să-l ocolim şi să 
ne cocotám în spinarea lui. El o să ocolească desigur bălțile de otravă, 
pentru că este mai înalt şi vede până departe. Hai, hopa sus! 

- Da” balarul ăsta tocmai se uită la noi!, strigă înfricoşat Cox. 

- Nu miroase ca un mâncător de carne, îl linişti moş Mărgărit. 

- Da, dar ar putea să treacă din greşeală peste noi, căci poteca este îndgustă, 
îi lămuri Arin. Si, pe lângă faptul că este foarte greu, o să ne şi lipească de 
potecă, cu lipiciul acela strălucitor pe care îl lasă în urmă. 

- Atunci, cum îl vom învinge?, întrebă viteazul Ulul, care ducea lipsa 
spadei-dintr-un spin. 


56 


- Desfăceti-vă curelele de la pantaloni si bretelele!, le ceru băieţelul. ÎI vom 
pocni cu ele peste ochi, ca să şi-i retragă. 

Orice melc, dacă îl atingi pe cele două cornite, care au în vârf câte un 
ochişor, şi le strânge pe dată. 

- Da” n-o să-l doară, cum mă doare pe mine ochiul?, întrebă cu milă uriaşul 
Cox. 

Dar melcul tocmai îşi plecase spre ei capul uriaş, iar cele două “coarne”, 
fiecare cu câte un ochi în vârf, se aplecaseră până spre capetele lor. 

- Scuză-ne, melcule, spuse Arin, atingând puţin cu catarama curelei unul 
dintre “coarne”. Mai speriat decât ei, melcul îşi retrase coarnele, de parcă 
nici nu ar fi avut înainte aşa ceva. Până să le scoată din nou, curios, cei patru 
şi Flanel se si cocoţaseră pe spinarea melcului, luând loc cát mai comod pe 
căsuţă. 

- Dar acum, încotro o va lua?, se întrebă Cox. 

- Nu vezi că otrava vine spre noi? Fraierul se va speria de otravă şi se va 
întoarce de unde a venit: cărarea e chiar mai lată de acum încolo, se bucură 
Arin. 

Într-adevăr, abia cocotati pe spinarea melcului-munte, chiar pe cochilia- 
căsuță, observará că acesta, stropit de valul negru, se întoarse de unde 
venise. Bineînţeles, el mergea repede... ca melcul, dar fiind atât de mare, 
avea oricum mai mult spor la mers decât ar fi avut ei, cu picioruşele cele 
MICI. 

- Numai de nu l-ar ajunge din urmă otrava!, se rugă uriaşul. Ce ne-am face 
dacă “corabia” asta a noastră se topeşte? 

Într-adevăr, nu trecu mult şi melcul fu depăşit de valurile de otravă. Din 
spinarea lui, putură vedea cum totul se făcuse negru în jurul lor. 

Dar melcul, simțind usturimea otrăvii, se retrase în cochilie. 

- Tineti-vá bine!, mai apucă să le strige Ulul, căci melcul şi făcu o tumbă, 
întorcând cochilia cu intrarea în sus. 

Răsturnată aşa, cochilia arăta chiar ca o corăbioară. Cei patru şi cățelul 
răsuflară încă o dată usurati. 

- Ar fi bine să profităm de momentele astea de linişte, ca să ne odihnim şi să 
ne îngrijim arsurile. 

- Dar cu ce?, întrebă Cox. 

- Am eu o pungă cu multe leacuri, spuse atunci moş Mărgărit. Numai că... 

- Numai cá?, săriră cu toţii. 

- Numai că leacurile le-am cules pentru ca să le vând în piaţă. Cei care le 
cumpără ştiu la ce sunt bune. Eu, din păcate, habar n-am! 

- Vai, ce tare ustură!, se plânse Cox. Adevărul este cá pe toţi îi ustura. Arin 
căzu pe gânduri. Apoi, se lumină la faţă: 

- Ştiu ce-am să fac: acum am să mă culc puţin. 

- Poftim, pe noi ne ustură şi el face nani!, se supără uriaşul. 

- Nu mă culc decât ca să fac o nouă vrajă, le explică băiatul. Să má treziti 
după cinci minute, da? 

Băiatul închise ochii şi oboseala fu mai puternică decât usturimea: adormi 
pe loc. De îndată îi şi apăru în vis ecranul de televizor, iar prezentatoarea 
cea frumoasă, cu ochelari cu ramă subţire şi o hârtie în faţa sa, de pe care 
citea, spuse cu o voce plăcută: 

- Ne cerem scuze televisătorilor noştri pentru întreruperea programului de 
vise frumoase, dar avem de făcut un anunţ important: În Tara Verzusilor, 
valul de otravă e şi mai ridicat! Pariurile sunt de o mie la unu în favoarea 
otrăvii. Ne pare rău, dar, în ciuda faptului că au reuşit să scape de pipernici, 
cei patru membri ai expediției şi cățelul lor nu prea au şanse, au declarat cei 
mai mulți dintre vrăjitorii cu care am stat de vorbă. Din surse demne de 
încredere am aflat că valul de otravă a ajuns deja la vârful de ac în care este 
închis Marele Vrăjitor Răuvoitor Amar, Prinţul Veşted, vrăjmaşul Verdelui. 
Cel mai rău vrăjitor din lume, după cum susţin sursele noastre! 
Prezentatoarea zámbi televisátorilor (prezentatoarele sunt obligate să 
zâmbească tot timpul, ca să facă veştile rele mai uşor de primit!) şi adăugă, 
uitându-se pe hârtia din faţa sa: 

- Era să uit. Un mesaj important pentru grupul de komando al celor patru. 

ŞI chiar atunci, pe ecran, în locul frumoasei prezentatoare care zâmbea din 
orice, chiar şi atunci când anunţa inundaţii, apăru din nou Bunicul. Bunicul 
se uită în ochii lui Arin, de parcă l-ar fi văzut, şi spuse: 

- Ştiu despre ce este vorba. Uite, nepoate, până acum te-am învăţat să 
deosebesti buruienile de leac. Acum este momentul să ştii la ce folosesc 
unele dintre ele. Uite, pentru arsuri mai uşoare, trebuie să prepari o infuzie 
din muguri de plop negru. Ajunge să te speli cu infuzia şi n-o să te mai 
doară. Pentru ochiul lui Cox, trebuie să faci o infuzie din petalele unui 
trandafir într-o cană cu apă curată. Când infuzia se răceşte, îi pui o compresă 
pe ochi şi până mâine-i trece. lar pentru picioarele lui Mărgărit, care au 
ajuns o rană, şi lábutele lui Flanel, care sunt de toată mila, să iei un 
mănunchi de frunze de patlagină, le laşi jumătate de ceas într-un vas de trei 
litri cu apă clociotită, acoperită. Apoi strecori şi amesteci totul în apa din 
cadă. 

- Bine - îl întrerupse în vis băiatul - dar cum să facem toate acestea? Pentru 
că aici nu avem aragaz, nici măcar foc de tabără, şi nu avem vase în care să 
fierbem apa! 

- Putiná răbdare!, ceru bătrânul. Peste un ceas o să ajungeţi la Cetatea Dintr- 
o Cutie, şi acolo veţi găsi de toate. Apropo (şi acum Bunicu îi spuse în 
şoaptă, ca să nu audă cumva şi altcineva), să ştii cá eu sunt cel care am 
pariat toate economiile mele 

pe victoria voastră. Ceilalţi 9.999 de vrăjitori buni au pariat pe victoria lui 
Amar. 

- Vai bunicule! De ce-ai pariat cu toate economiile? 

- Pentru că, dacă veţi pierde, nu va mai exista nici lumea aceasta, deci nici 
economii. Dar eu şi Bunica ştim că o să ieşiţi învingători. S-a şi apucat să 
facă un cozonac bun, pentru întoarcerea ta şi a lui Flanel! Hei, şi să nu uiţi 
să baţi “toc-toc-toc” în rădăcină, atunci când vei ajunge în cetate, ca să las 
din nou vraja deschisă. 

ŞI cu aceasta Bunicul dispăru de pe ecran. Prezentatoarea apăru din nou, de 
data aceasta parcă şi mai bucuroasă, şi citi de pe hârtia din faţa ei: 

- Dragi televisatori, scurtul program de ştiri ciudate, dar importante, s-a 
terminat. Continuăm programul obişnuit de vise. Vă mulţumim pentru 
înţelegere. 


Arin se trezi şi văzu că Ulul îl scutura ca să-l trezească. 

- Văd în zare un castel, îi anunţă atunci viteazul Ulul, care tot timpul 
scrutase depártárile. 

- Alti pirati?, se temu Cox. 

- Nu, din fericire este chiar palatul Principesei Lila, a Florilor. Nu credeam 
sá ajung vreodatá aici!, se bucurá viteazul, care o vázuse pe Principesá 
numai in poze. 

- Stiam cá o sá ajungem la palat. El este in Cetatea Dintr-o Cutie si acolo o 
sá ne vindecam ránile cu ajutorul buruienilor din punga lui mos Márgárit, se 
bucurá báiatul. 

- Într-o oră ajungem, îi anunţă Ulul. Cochilia este împinsă de curentul de 
otravă taman spre cetate. 

CASTELUL DINTR-o CUTIE DE BISCUIŢI 


Cetatea, din câte se vedea, era şi ea înconjurată de ape negre, însă nu chiar 
de tot: din depărtare, veneau rădăcini groase, care se terminau în interiorul 
zidurilor. Arin se bucura: va putea, odată ajuns în cetate, să “telegrafieze” 
bunicului, bătând "toc-toc-toc" în prima rădăcină. 


Peste un ceas, ajunseră lângă zidurile castelului. De fapt, “zidurile” erau 
pereţii unei cutii din plastic, pentru biscuiţi, care cine ştie cum ajunsese sub 
pământ, îngropată. Atunci când era plină cu biscuiţi, cetatea-cutie, care avea 
trei compartimente, continuse în prima despártiturá biscuiţi mici în formă de 
peştişori, în a doua, biscuiţi mici în formă de cerc, iar în ultima, biscuiţi mici 
sub formă de biscuiţi mici. Arin îşi amintea că săptămâna trecută primise de 
la Mama o astfel de cutie, dar mâncase numai biscuiţii mici sub formă de 
peste, pe cei sub formă de cerc îi crántánise imediat Flanel, dar biscuiţi sub 
formă de biscuiţi nu a vrut să mănânce nici Arin, nici Flanel. Băiatul se 
gândi că pe viitor va fi mai atent unde o să arunce cutiile goale, nu de alta, 
dar o astfel de “cetate” ar putea ajunge în mâinile pipernicilor, care ar avea 
unde sa-i îngroape de vii pe verzuşii capturați! 


Încă de la sosire, fură primiţi cu multă prietenie. Prin rădăcini, vestea 
vitejiilor celor patru ajunsese până aici, în capitala Regatului. Chiar despre 
Flanel se aflaseră o mulţime de lucruri, astfel încât la debarcader mulţi copii 
verzuşi dăduseră fuga ca să aducă oale mari cu apă clocotită, în care să se 
prepare imediat infuzia vindecătoare pentru labele cátelusului. 

Chiar Sfetnicul Principal al Principesei, care conducea un cartier - adică 
exact o treime din cetate, bătrânul Ahpingpong, poreclit aşa pentru că 
trebuia să alerge, toată ziua, între cele trei cartiere-despártituri ale cetăţii, 
veni să-i întâmpine şi să-i salute. 

Până seara, Arin află câteva lucruri noi şi incredibile. Astfel, i se povesti că 
unul dintre cartiere (cel în care odată se găsiseră biscuitii sub formă de cerc), 
era locuit numai de flăcăi şi bărbaţi în toată puterea cuvântului. Al doilea 
cartier (unde fuseseră cândva biscuitii în formă de peştişori) era locuit 
numai de femei si fetite. Încă mai mirosea a biscuţi în cartier, pentru că, se 
ştie, fetele se dau cu mult parfum, iar parfumul la modă nu era altul, de 
câțiva ani, decât parfumul de biscuti în formă de peştişori. Abia in cel de-al 
treilea cartier puteai vedea pe stradă atât bărbaţi, cât şi femei. Cartierul era 
plin de cofetárii şi cinematografe, de locuri de plimbare si ringuri de dans în 
aer liber, dar spionii principesei aflaseră că multe cofetării erau ale piraţilor, 
care cumpărau ciocolata de la minerii verzuşi chiar cu banii pe care-i furau 
de pe corăbiile verzuşe... 

- De ce trăiesc separat bărbaţii şi femeile?, întrebă, curios, băiatul. 

- Păi, se ştie, bărbaţii vor să conducă ei la serviciu şi în familie. Dar şi 
femeile vor acelaşi lucru. Nici unii, nici alţii, nu se simt bine să fie conduşi, 
explică Sfetnicul Principal. Cum i-ar sta unui împărat să fie condus de 
regină, iar mie, Sfetnic Principal, să dau socoteală Principesei Lila? Tie ti-ar 
plăcea ca, la şcoală, colega ta de bancă să te oblige să-i cari ghiozdanul? Ei, 
mă rog, dacă asta iti face tie plăcere, este cu totul şi cu totul altáceva! Si la 
noi, cine vrea să care ghiozdane, să danseze sau să se ducă la film cu o fată, 
n-are decât să sară gardul ăsta înalt, care a despátit cândva biscuţii buni de 

cei obişnuiţi. Dincolo este Cartierul de Distracţii, unde nu există 
conducători, iar femeile verzuşe sunt egale în drepturi cu bărbaţii verzuşi. 
Dacă vreunul nu mai suportă egalitatea, dacă altul face vreo obrăznicie, sau 
dacă pur şi simplu cineva vrea să vadă din nou cum e să fii de capul tău, n- 
au decât să sară gardul înapoi. De altfel, mâine va trebui să sărim şi noi 
gardul în Cartierul de Distracţii, oftă sfetnicul, privind la înălțimea gardului. 
Mă mai mângâie ideea cá şi Principesa va trebui să se cocoate pe gardul 
Cartierului Frumusetii şi să coboare apoi, ca să se întâlnească cu noi, se mai 
înveseli sfetnicul, care conducea Cartierul  Muschiulosilor; adică 
albárbatilor. 

De fapt, nu toti din acest cartier aveau muschi puternici, dar cei mai 
slábánogi nu sáreau niciodatá gardul, ca sá se ducá vestea... 


Până seara, cei patru călători îşi pansară rănile, máncará puţină râmă cu sos 
de usturoi şi friptură din pulpă de buburuză, cu care până şi Arin se 
obişnuise. Se odihniră bine, pentru că a doua zi aveau să o ia de la capăt în 
aventura lor. Cox, care acum vedea mai bine şi cu ochiul beteag, se oferi să 
se ducă la Telegraf în locul băiatului, ca să transmită (iti aminteşti cum: 
“toc-toc-toc”) un mesaj Bunicului. Cox se întoarse şi cu un raşpuns de la 
bunul vrăjitor. Bunicul îşi anunţa nepotul că lăsase vraja deschisă, dar le 
dădea şi o veste proastă: Amar, Prinţul Veşted, vrăjmaşul Verdelui, scăpase 
din închisoarea lui de oţel şi acum îşi construia o cetate. 

PODUL MINCIUNILOR 


De dimineaţă, Sfetnicul Principal veni să îi ia la întâlnirea cu Principesa 
Lila. 

- Va trebui să ne scoatem pălăria, sau să-i sărutăm şi mâna?, întrebă Arin, 
care nu voia să facă vreo greşeală de protocol şi să se pună rău încă de la 
început cu Principesa. Pe care si-o închipuia vreo zgripturoaicá plină de 
ifose, urâtă-foc dar îmbrăcată în haine scumpe. 

- E de-ajuns să-i rágpundeti la buná-ziua: n-aş vrea ca Principesa să şi-o ia 
cumva în cap!, îl linişti înaltul sfetnic. 

Se cocoţară destul de greu pe zidul înalt, însă, odată ajunşi sus, nu sárirá 
imediat în celălalt cartier, ci o luară peste un pod care pornea deasupra mării 
de otravă. Dar Arin observă cu uimire că podul nu ducea nicăieri şi nici 
măcar nu se termina! Primul Sfetnic îl desluşi însă: 

- Vezi, la noi este obiceiul, încă din vechime, să mergem la Podul 
Minciunilor - cel pe care tocmai mergem acum -, înainte de a sta de vorbă 
cu regii, împărații, principii, principesele, sfetnicii principali, regii ori 
preşedinţii. Stăm aici, la marginea 

podului, ne uităm la apa de jos, care acum mai e şi otrăvită, şi ne gândim la 
toate minciunile care ne trec prin minte. Ne scotocim mintea şi, cum simţim 
că ne vine una nouă, scuipăm în apă şi spunem: “Aşa să se ducă, învârtindu- 
se, şi minciuna mea!” 

- Şi nu s-a întâmplat totuşi, vreodată, ca să mai rămână cuiva o minciunică, 
acolo? Sau să-i vină una nou-noutá taman când a sosit Principesa? 

- Până acum, n-au fost cazuri, spuse scurt sfetnicul, ne uitând să scuipe în 
apă. 

ŞI au stat aşa vreun ceas. Lui Arin îi veneau deja înapoi minciuni mai vechi, 
ceilalți scuipau şi ei din când în când, până şi Flanel dădu din coada, se uită 
la stâpân şi trase o stuchitură pisicească, care făcu valuri jos. Numai 
sfetnicul Ahpingpong se abtinu să scuipe, se ştergea doar din când în când 
cu batista la gură. 

Curând avură cu toţii gura prea uscată ca să mai poată scuipa. Mumai 
viteazului Ulul nu-i venise să scuipe. Se ridicară să plece, când viteazul îşi 
aduse aminte de ceva şi se aplecă ca să scuipe şi el în apă. 

- Cred că v-am spus că nu mi-e frică de balaur, şi nici pipernici? Am 
exagerat şi eu puţin... De fapt, nici cu prea multe fete nu m-am întâlnit eu 
până acum... 

Trebui să coboare însă, odată cu ceilalţi, în Cartierul Distractiilor. 


O trăsură îi aştepta la poalele zidurilor. Ulul putu vedea cu ochii lui cum pe 
stradă fetele verzui stăteau de vorbă, fără să se înverzească de emoție, cu 
băieţii verzuşi, care nu se înverşunau să se înverzească nici ei. Parcă 
ghicindu-i gândul, bătrânul sfetnic îi şopti voinicului la ureche: 

- Fii sigur că şi ei au verzit în prima zi, dar acum s-au obişnuit, aşa cum ai să 
te obişnuieşti şi tu... 

Străzile largi erau luminate de licurici mici, priponiti ca să nu le dea prin cap 
să fugă, de stâlpi din câte o rădăcină de garofitá sau liliac. Trásura îi duse, 
pe strazi frumoase, până la un restaurant de forma unui biscuit în formă de 
biscuit. 

CARTEA VERDE A VERZUSILoR 


Luară loc şi, în timp ce la masă fură aduse sticle cu sevá de viţă de vie 
moartă de zece ani, în încăpere intră o doamnă cu nasul mare, părul vopsit 
ca să nu 1 se cunoască vârsta. 

- Uite o zgritoroaicá!, spuse Arin, în şoaptă, celorlalţi. 

- Nu poate fi decât Principesa, adăugă dezgustat şi Ulul. Deşi în poză... 
Sfetnicul se ridică însă în picioare: 

- Să-i răspundem deci la bună-ziua acestei doamne, care este Sfetnica 
Principală a Principesei Lila. 

- Nu-mi amintesc să fi spus deja bună-ziua!, îl contrazise sfetnica. N-o să 
dau niciodată eu, prima, bună-ziua unui bărbat. 

- Nici eu, unei femei!, se rátol şi sfetnicul. 

- Pe la noi, e drept, se obişnueşte să spui “săru-mâna”, ba chiar sa sáruti 
mâna la doamne, spuse Arin, care regretă imediat ce constată cât de grasă 

era mâna sfetnicăresei. Trebui însă să-i pupe cârnăciorii aceia de degete. 
Bine că măcar scuipase înainte tot!... 

- Micul nostru oaspete este un gentleman, se bucură bătrâna cea grasă. Se 
vede că nu-i de pe-aici, adáugá ea, strâmbând din nas în direcția sfetnicului. 
Sfeticăreasa era obişnuită să se certe cu domnii, încă de pe vremea când 
fusese tatá într-un sat de urzici. 

- Má rog, eu nu pup nimic-nimic!, puse lucrurile la punct Ahpingpong. 
Sfetnica se întoarse spre Arin, de parcă băieţelul ar fi fost şeful delegaţiei: 

- Vrăjitorimea Voastrá, sunteți pregătiți pentru întâlnirea oficială cu 
Principesa Lila? 

- Cum să nu... 

- Vreau să spun: v-aţi lepădat cum se cuvine de minciuni şi minciunele, 
înainte de a da ochii cu preacinstita față împărătească? 

- Sigur, am scuipat un ceas întreg!, îşi aminti băiatul. 

- Da, suntem pregătiţi, spuseră cu toţii. 

Ceea ce se va dovedi imediat că nu era tocmai adevărat. Şi, mai ales, pentru 
viteazul Ulul, care se aşteptase să întâlnească o pocitanie cu coronitá şi 
haine strălucitoare. Viteazul rămase pur (şi simplu) cu gura căscată. 


Lila era atât de frumoasă încât până şi profesoarele de Liliacă o lăsau să 
treacă anul şcolar fără să o asculte la lectiile prea grele. Cel puţin aşa îi şopti 
Sfetnicul Principal voinicului încă uluit. 

După ce-i priveai ochii mari şi verzi, aproape că nu mai vedeai şi altăceva în 
jur. Îmbrăcată într-o frumoasă rochie din mâl fin, verde şi uscat, cu o 
páláriutá ascuţită asortată, din lut galben, şi o eşarfă tricotată mărunt din 
coaja unei rădăcini de mac. Cinci cristale de cuarţ şi şapte diamante cât 
vârful vârfului de ac îi împodobeau gâtul, într-un colier minunat, iar părul îi 
strălucea de praf din flori de mină. Dar, cum ţi-am mai spus, nici nu puteai 
observa cât de frumos era îmbrăcată, cât de bine se potriveau între ele 
culorile şi cum se asorta rochia cu bijuteriile, din pricina marii sale 
frumuseți. Obrajii, de un verde pal, uşor imbujorati până la verdele acelor de 
brad, ochii mari, ca două smaralde luminoase, părul de culoarea gazonului 
care 1 se ridica îndrăzneţ pe creştetul alungit de tânără verzusá, te făcea să 
nu-ţi mai poti desprinde privirea. Ceea ce si făcură imediat Ulul, Cox si 
Arin. Moş Mărgărit îşi umflă şi el nările, o boare de frumuseţe tânără adiind 
dinspre Principesă. 

Cu toţii se ridicará în picioare, salutând cu capul plecat şi pe diferite glasuri 
tânăra frumuseţe, ceea ce o făcu pe Sfetnica Principală sa pufnească: pe ea, 
aceşti bădărani veniţi în vizită nici măcar n-o salutaseră. 

Dar şi Principesa Lila rămase cu ochii la cineva. Ea venea numai rareori, si 
numai în cazul primirii unor oaspeţi de seamă, aici, în Cartierul de 
Distractii. Crescută printre fete, singurii bărbaţi pe care-i cunoştea erau la 
fel de bătrâni, de graşi şi de plicticoşi ca şi Sfetnicul Principal. Dar iată că 
pe lume trăiau şi tineri frumoşi, ca acest voinic Ulul. Chiar dacă nu era încă 
nene, se vedea că este de rădăcină nobilă. Când află că tânărul este păzitorul 
unui lăstar de ulm, prinţesa prinse şi mai mult drag de Ulul. 

Se aşezară cu toţii în jurul unei mari mese rotunde, tăiată dintr-o perlă. 

- Să lăsăm vorbele frumoase, pentru că nu avem timp!, începu Sfetnicul 
Principal, luánd-o iar înainte Sfetnicei Principale, care deschisese gura ca să 
spună cam acelaşi lucru. Cetatea este înconjurată de o mare de otravă, care 
urcă oră de oră, punându-ne în pericol, continuă sfetnicul. Ce putem face ca 
să vă ajutăm?, întrebă el pe Arin. 

- De fapt, cum putem să ne ajutăm?, îl corectă Principesa Lila. Aceşti viteji 
îşi pun viaţa în joc pentru a ne salva lumea de Vrăjitorul cel Răutăcios. 

- Trebuie să-l găsim pe vrăjitor, răspunse Ulul, verzindu-se. 

- Şi cred că ne trebuie o barcă sau un alt melc, ca să o luăm într-acolo, îşi 
dădu cu părerea şi Arin. 

- Nimeni nu ştie însă unde poate fi găsit vrăjitorul, spuse cu tristeţe Lila. 

- Am putea afla... 

Cu toţii se întoarseră, surprinşi, spre Moş Mărgărit, care tăcuse până atunci. 
- Şi cum am putea afla? spuse, neîncrezător, sfetnicul. 

- Cartea Verde ne-ar putea spune. 

- Bine, dar este interzis să ne uităm în Viitor! Avem voie să deschidem 
cartea la zi, unde este semnul. După ce trece ziua, mutăm semnul, şi abia 
atunci putem citi poruncile pentru acea zi. 

- Are dreptate, se ridică Principesa. Avem o şansă: o dată în viaţă, o singură 
dată, atunci când o primejdie mare atârnă asupra Regatului, avem voie să 
lăsăm cartea să se deschidă unde va vrea ea. Dacă avem noroc, s-ar putea 
deschide în viitor şi să citim acolo ce se va întâmpla, ca şi cum se va 
întâmpla... 

Lila îi făcu semn lui Arin s-o urmeze. In spatele lor veni viteazul Ulul, iar 
Principesa îi simţi tot drumul privirile. În spatele lor se înşirau ceilalţi. 

- Vom merge la Bibliotecă, este aproape, le explică Principesa. 

Bibioteca era într-o clădire veche, care fusese demult, demult, pe tărâmul 
omenesc, o săpuniera pentru păpuşi. Aici, oaspeţii văzură rafturi nesfârşite, 
goale însă. Abia dupa ce colindară mai multe săli, găsiră pe o masă o carte 
mare, cu scoate vechi, întocmai ca aceea pe care Arin o văzuse la bătrânul 
Ululumn, paznicul ulmului. Cartea aceasta era plină de praf. Lângă ea, un 
paznic bătrân prinsese rădăcini, de când fusese uitat acolo. 

Sfetnica se repezi prima si inhátá cartea. 

- Să aflăm Viitorul!, ceru Principesa. 

- Să aflăm, dară, Viitorul, spuse şi Sftenica Principală, aruncând cartea în 
sus. Aceasta ajunse până în tavan, rămase o clipă suspendată, apoi cazu cu 
un bufnet pe masa plină de praf. Cartea se deschise undeva dincolo de 
mijloc şi toti cei de faţă îşi tinurá respirația. 

- Să vedem dacă avem noroc, spuse Primul Sfetnic, apropiindu-se. Dar 
sfetnica i se aşeză în faţă: 

- Numai Principesa Lila a Florilor poate s-o facă! 

Principesa se apropie de carte cu paşi şovăitori: ţi-am mai spus că Lila era 
atât de frumoasă, încât profesorii n-o ascultau niciodată la tablă. Arin 
înţelese însă necazul fetei şi se apropie ca să 1 se uite peste umăr. Din câtă 
verzuşă învățase decând trăia sub pământ, Arin putu să-i sufle la ureche 
Lilei, iar Lila repetă, ca si cum ea ar fi fost cea care citeşte: 

- Cei patru viteji l-au învins pe Vrăjitorul Amar chiar în cetatea sa, numită 
“Oraşul Invizibil”, lângă Muntele dintr-un Lemn. Din păcate, nu toţi s-au 
mai întors în Cetatea Dintr-o Cutie! 

- Vai!, strigară Lila şi Prima Sfetnică, dar şi ceilalți se intristará. 

- Cine nu se va mai întoarce, Domnişorimea Voastră?, întrebă îngrijorată 
sfetnicăreasa, care se vede că nu avea inima de piatră. 

- Mai mult nu scrie pe pagina asta, îi lămuri Arin. 

Ori, nu aveau voie sa întoarcă pagina. Dar şi aşa, ar fi trebuit sa se bucure: 
aflaseră unde se ascunde Amar, ba, mai mult că ei vor învinge. Lumea era 
salvată! 

- Cum ajungem la Muntele de Lemn?, întrebă Ulul, care deja nu mai avea 
răbdare. 

- Cred că acum, când am început să mă mai orientez în această lume, pot să 
vă duc eu, răspunse tocmai Arin, care îşi amintea foarte bine de tárusul pe 
care îl bătuse nu demult în pământ, ca să lege zmeul de hârtie. Tárusul acela 
trebuie sa fie “Muntele de Lemn”! 

- Sigur, veti căpăta o barca, dar vă va întovărăşi un om de-al meu, încheie 
Principesa discuţia. 


Pe drum, până la trăsură, Arin îi povesti câte ceva Principesei despre viaţa 
de pe Lumea Ailaltă. Fata căzu pe gânduri. 

- Ştii, Cartea Verde spune că, odinioară, verzuşii traiau pe pământ, dar, 
pentru că au fost nepăsători cu plantele sau chiar au făcut rău verdetei, au 
fost pedepsiţi de atunci să locuiască sub pământ, pe întuneric. Doar cu slaba 
lumină care vine din miezul Pământului, sau la sclipirea licuricilor. În 
amintirea verdelui pe care l-am pierdut când am fost exilați, atunci când un 
copil verzuş este atât de mare ca să poate ţine ochişorii deschişi, bătrânii 

satului îi vopsesc ochii în verde, cu sevă, ca să nu mai vadă totul întunecat 
împrejur şi să se bucure, mai povesti Lila. 

Se despártirá de Principesă, care le promise o barcă. 

- Omul meu o să-ţi aducă şi o carte de învăţat graiul copacilor, ierbii şi 
florilor, ba şi o carte de poezii în salcâmă, îi promise ea, mulțumită că nu s-a 
făcut de râs, arătând că nu ştie să citească. 

Îşi luară rămas bun. Cei patru fură conduşi la debarcader, unde îi aştepta o 
barcă făcută dintr-un bob de orez, cu vâsle lungi, din puf de lebădă. 


SPRE ORAŞUL INVIZIBIL 


Când şi omul Principesei sosi, îmbrăcat într-o manta lungă, cu glugă, dintr-o 
petală de stânjenel, Primul Sfetnic le ură cele bune şi le spuse că îi aşteaptă 
tot acolo, cu vesti bune. 

- Aici am să stau, până vă veţi întoarce. Dacă eram mai tânăr, mergeam şi 
eu, spuse sfetnicul, cu o lacrimă în ochi. Si, ca să nu piardă fără folos 
lacrima, scoase iute călimara de la brâu şi prinse picătura izvorâtă din ochi. 

“Cine ştie, dacă Amar ne va învinge şi nu voi avea atunci timp să plâng, voi 
vărsa măcar această umilă lacrimă pentru vitejii noştri”, îşi spuse el în gând. 


Barca se depărtă, cu Cox la vâsle. Moş Mărgărit stătea la cârmă, cu urechea 
la pândă. Arin, care nu simţea încă, cu nasul său special, mirosul de lemn de 
brad al Muntelui de Lemn, simţi însă alături un parfum cunoscut, de biscuiţi 
în forma de peşte. De altfel, atunci când îl ajutase pe trimisul Principesei să 
urce în barcă, şi când pelerina se ridică puţin, băiatul observă capătul unei 
frumoase rochii din mâl fin, verde şi uscat. 

- Până ajungem la Oraşul Invizibil aş putea să te învăţ câteva litere, poate 
chiar să şi citeşti, îi şopti Arin la ureche mascatului, când acesta îi întinse, 
fără o vorbă, cărțile promise. Mascatul repede dădu din cap, că este adică de 
acord, dar eu nu pot şti dacă, pe sub glugă, s-a verzit sau nu... 

Viteazul Ulul rămăsese însă cu ochii duşi la Cetatea Dintr-o Cutie, care 
tocmai se pierdea în urmă. 


Curând, în depărtare apăru vârful Muntelui dintr-un Lemn. Uriaşul Cox 
obosise repede vâslind, aşa încât Arin îi luă locul, iar Ulul trecu pe báncuta 
băiatului, lângă mascat. Încet, mascatul cu pelerină începu să-i pună 
întrebări, în şoaptă, voinicului: 

- Ai văzut-o pe Principesă? Eu cred că e o încrezută... 

- Să nu îndrăzneşti să spui asta! Lila a Florilor e cea mai frumoasă fată din 
lume!, se supără voinicul. 

- Eu te întreb de nărav, şi tu îmi vorbeşti de înfăţişare, râse încetişor 
necunoscutul. 

- Dacă n-ai înţeles, de când am văzut-o, ştiu că mi-aş da şi viaţa pentru ea! 
Dar asta după ce-mi voi da şi viaţa ca să salvez Tara de sub Ulm de urgia lui 
Amar, Prinţul Veşted, vrăjmaşul Verdelui! 

Necunoscutul păru mulțumit de răspuns. 


Dar Mărgărit adulmecă în aer, neliniştit. Nedumerit, Flanel mirosi şi el: 
venea duhoare de pământ stricat. Într-adevăr, în depărtare apărură primii 
nori de pământ, de culoare vânătă. 

- Ştiu ce este, se sperie, prima dată de când îl cunoşteau, moş Mărgărit. Vin 
nori otrăvitori, va trebui să ne înfăşurăm faţa în batiste din petale de 
iasomie! 

Moşul scoase dintr-o desagá o petală taiată în mai multe fásii lungi şi ei le 
înfăşurară în jurul capului. Până şi Flanel fu astfel înfofolit. Ca să-i pună 
batista de iasomie, Ulul ridică gluga de pe faţa necunoscutului, care se pitise 
într-un colt al bărcii. De emoție, Ulul scăpă batista din mână. Pentru cá, 
după cum putură vedea cu toţii, în faţa lor era chiar Principesa Lila. Numai 

Arin nu spuse nimic, pentru că el îşi dăduse seama de la început cine este 
mascatul. 

Principesa era în primejdie, ştiau asta, dar nu se mai puteau întoarce, să o 
ducă în siguranţă, la Cetate. Amar era undeva în faţa lor, îşi trimitea vrăjile 
lui puturoase, trebuia deci să-l înfrunte. 


- Cred că e cât un munte vrăjitorul ăsta, credea Cox. 

Barca se apropia acum de un țărm negru, de unde veneau norii cei vineti. 
Părea să fie o insulă, din mijlocul căreia ţâşnea spre înaltul adâncului 
Pamântului un munte ascuţit: de fapt țăruşul lui Arin. 

- Cum vom cunoaşte oare Oraşul Invizibil?, se întrebă cu glas tare Arin. 

- Păi, poate după turle, îşi dădu cu părerea uriaşul. 

- Ba eu cred că după porti, spuse şi Ulul. 

- Poate după rădăcinile din Grădina oraşului şi licuricii de pe străzi, căută şi 
Lila răspunsul. 

- Păi, dacă-i invizibil, înseamnă că n-o să-l vedem! Am putea trece pe lângă 
el fără să băgăm de seamă!, îi contrazise băiatul. 

Flanel mieuná şi el, iar Mărgărit traduse: 

- Zice: “O să-l mirosim noi! Nu se poate oraş unde nu se face şi grătar, 
mititei sau hot dog, nu?" Dar ce înseamnă “grătar”, “mititei” şi “hot dog"?, 
vru să ştie mosul. 

- Un fel de friptură de râmă, dar mai bună, îi explică băiatul. 


Între timp, ajunseseră la mal. Urcară pe lespezi din aer înnegrit, având grijă 
să nu calce în bălțile de otravă. Când ajunseră pe teren drept, moş Mărgărit 
îi rugă să-i asculte. 

- Eu sunt orb de multă vreme, dar spuneti-mi şi mie vá rog, la ce mi-ar 
folosi vederea? Dar nici voi nu veţi putea vedea un oraş care este invizibil! 
Un orb are însă, fie noapte, fie zi, acelaşi talent de a se mişca în largul său, 
pe pipăite. De aceea cred că eu va trebui să merg înainte şi să pipăi drumul, 
pentru a descoperi capcanele. 

- Aşa e: un vrăjitor rău nu se poate să nu pună peste tot capcane!, fu de 

acord şi Arin. 

Porniră deci la drum, cu Mărgărit înainte şi cu Ficátel încheind şirul. 

PRIZONIERI ÎN LABIRINTUL NEVĂZUT 


Urcară o pantă lină, urmându-l pe Mărgăit, care înainta precaut, cu braţele 
întinse şi degetele pipăind înainte. Şi moşul, şi Arin adulmecau primejdia, 
prin batista deasă, de iasomie. Flanel, care avea şi nasul înfundat, se 
prefăcea doar că adulmecă. 

Deodată, orbul se opri: 

- Aici e un zid, le spuse el celorlalți. Sa-l pipăim, poate găsim o poartă. 

Se apucară cu toţii de pipăit. La stânga si la dreapta moşului, căutau cu 
degetele ceva care să semene cu o intrare. 

- Aici cred că, pfui, e o canalizare!, sări scârbit uriaşul Cox. Într-adevăr, un 
şuvoi de apă neagră şi puturoasă invora parcă de nicăieri, printr-o scurgere 
invizibilă din zidul invizibil. 

- Poate este destul de largă ca să pătrundem pe aici în oraş, fu de părere 
Arin. Pipăiră marginile scurgerii si, într-adevăr, se putea merge, uşor 
aplecat, în lungul canalizării. Numai Cox începu să se vaiete imediat că abia 
încape şi că pietrele invizibile îi zgârâiau pielea. Trebui însă să rabde, pentru 
că ceilalți plecaseră mai departe, conduşi de orbul Mărgărit. Norii cei negri 
de pământ se adunaseră amenintátori. 

- Sper că norii otráviti n-au ajuns încă la Cetatea Dintr-o Cutie, suspină 
îngrijorată Principesa Lila. 

Curând, Arin mirosi rugina unei scări de fier invizibil, iar orbul simţi 
imediat răceala treptelor care urcau undeva în sus. Urcară şi peste un minut 
bocăneau cu toţii pe un caldarâm nevăzut. Cox, care o luase puţin înainte, se 
lovi însă la cap de o grindă-fantomă. Se opriră puţin şi porniră mai departe. 
Cox, care rămăsese acum puţin în urmă, căzu, cu o bufniturá, undeva, jos. 

- Of, Ficátel, de ce trebuia sa fii tot tu?!, îi reproşă, supărat, băiatul. 

Legară curelele de la pantaloni una de alta, făcând o funie destul de lungă 
care să ajungă până jos, la uriaş. Cox apucă cureaua cu amândouă mâinile şi 
urcă înapoi, julindu-si, bineînţeles, genunchii. 

Porniră mai departe. 

- Cred că suntem într-o piaţă, căci nu mai simt de cam multă vreme nici un 
perete, şopti încordat Mărgărit. 

- Hopa, o usá!, descoperi viteazul Ulul. Pentru că o apucase, curajos, înainte, 
pe ceea ce părea a fi un coridor, Lila îl apucă de precaut de mână, pornind 
amândoi în explorare. Dar, după ce intrară cu toţii în gang, auziră în spate 
cum cade, în lăcaşe nevăzute, un gratar greu. Mărgărit sări iute înapoi şi 
pipái. 

- Retragerea tocmai ne-a fost tăiată!, anunţă el. De acum, nu mai putem 
merge decát inainte. 

- Sau putem sta pe loc, poate se ridică grilajul, încerca uriaşul să se 
eschiveze. Nu vá uitaţi asa la mine, am venit si eu cu o propunere... În fond, 
nu voi vá juliti coatele pe coridoarele astea de pitici! 

Continuará sá meargá inainte. 

- Simt un curent aici, spuse la un moment dat mosul. Este poate o ieşire. Sau 
vreo gaurá din care poate apárea vreo nouá primejdie? Sá vedem ce poate fi. 
Îl lăsă pe Flanel să tásneascá înainte. Câinele declanşă un mecanism nevăzut 
şi auziră cu toţii cum cade o ploaie de săgeți. 

- După cum miros, cred că erau săgeți otrăvite, murmurá Arin. 

Cátelusul, obişnuit să fugáreascá alte pisici, fusese prea rapid ca să fie atins 
de vreun vârf de săgeată otrăvit. 

Merseră mai departe în vârful picioarelor, ca să nu calce cumva în vreo 
săgeată blestemată. 

- Ce moale este caldarâmul!, se bucură în sfârşit Ficátel. 

- Dar ce-i asta?, se întrebă Arin. Cred că e nisip invizibil. 

- Atenţie, nisipul ăsta creste!, îi avertiză Mărgărit, care întinsese palmele in 
sus. 

- Nu se vede, dar deja am palmele pline de nisip nevăzut, le spuse bătrânul. 

- Şi eu am o mulțime de nisip în păr, doar că nu se vede, adăugă şi Arin, 
scuturându-şi părul. 

- Asta-i un avantaj al unui cap rotund, zise cu invidie uriaşul, dând din capul 
lui tuguiat. 

Flanel se scutură şi el. Dar, după cum lopăta în nisipul nevăzut, se vedea că 
acesta crescuse mult. Cátelul miorlái ceva, iar Mărgărit le traduse: 

- Zice că nu e nisip, e cenuşă. 

Arin îşi jură că, dacă va scăpa şi din această întâmplare, să citească cărțile 
primite, despre graiul plantelor, vorbit de verzuşi şi, uite, şi de căţeii care 
torc. 

Curând, cenuşa nevăzută le urcă până la piept. Uriaşul îl ridică în braţe pe 
Flanel, pentru ca patrupedul să nu se înece. 

- Uite, am găsit un mâner!, anunţă Mărgărit. Oare să trag de el? 

- Eu zic să nu..., începu să spună Lila, dar orbul se agátase deja de mâner, 
pentru că de acum cenuşa îi ajunsese aproape sub nas. 

O clipă mai târziu, se treziră aruncaţi pe ceva care începu să se rotească din 
ce în ce mai tare. Părea să fie o roată. 

- Uneori e mai bine să nu vezi, spuse pentru sine Arin, strângând din ochi, 
de frică. 

Roata cea mare îi agátase cu nişte cuie ascuţite, din care scápará pe rând, 
fiind aruncaţi la mare distanţă. Îi dureau oasele şi se sculară cu greu de jos. 
După ce pipăiră o vreme, îşi dădură seama că erau la picioarele unui turn 
rotund. Deodată, deasupra lor apáru un omulet îmbrăcat într-o mantie de 
culoarea otrávii. 

- Ia te uită ce musafiri avem!, rânji de deasupra lor omuletul, care părea cá 
pluteşte. De fapt, stătea pe un scaun înalt, de nene, însă unul nevăzut. De 
obicei, port haine invizibile, dar, în cinstea voastră, m-am îmbracat acum cu 
mantia asta. 

- Sunteţi nene aici? Nu ştiţi unde putem găsi un indicator spre vrăjitorul ăla 
fraier, Amar?, întrebă, plin de speranţă, Ficátel. 

Omuletul se strâmbă: 

- Cine are în faţă un mare vrăjitor şi nu-l recunoaşte merită din plin să moară 
în chinuri!, se stropşi el către uriaş. 

- Mă scuzati, dar credeam cá un mare vrăjitor trebuie să fie neapărat... mare, 
se scuză Cox. 

- Nu, nu ai nici o scuză!, tună micuțul Amar. Să vezi ce-o să vă facă 
“fraierul”! În oraşul ăsta, pe care l-am făcut atunci când am părăsit vârful 
acela strâmt de ac, nu vezi capcanele; le simţi doar, dar atunci este prea 
târziu! 

Uitându-se mai bine, Arin văzu că vrăjitorul avea faţa şi mâinile uscate, ca 
nişte frunze veştede. 


Băiatul îi şopti Principesei, care se făcuse mică după umărul viteazului Ulul: 

- Nu-ţi fie frică, ştiu ce este de făcut! Când veneam încoace, am aţipit din 
nou, şi Bunicul mi-a spus ce trebuie să facem în continuare. Baiatul îi şopti 
apoi: nu există nimeni care să nu aibă un punct slab. Amar nu poate fi ucis, 
nici măcar făcut prizonier! Dar Amar, Vrăjitorul cel Răuvoitor, nu are 
umbră ca toată lumea. Când vrea să se ascundă, vrăjitorul poate intra 
oricând în umbra lui, iar uneori umbra lui părăseşte zidurile şi intră în trupul 
vrăjitorului. Alteori, Amar chiar îşi trimite umbra înainte, să spioneze, căci 
doar în ea are deplină încredere. lar alteori, când nu este nici un pericol 
pentru el, îşi lăsa umbra să se odihnească, pentru ca măcar unul din doi să 
nu fie ostenit... După ce umbra se odihneşte bine, rămâne ea să-l păzească 

în timp ce vrăjitorul doarme fără grijă. Chiar aşa mi-a spus Bunicul Gabo. 

- Şi noi ce putem face? 

- Spune-i lui Flanel să plece pe drumul pe care am venit. Umbra va observa 
şi va pleca în urmărirea câinelui. Cât noi îl ţinem de vorbă pe vrăjitor, tu vei 
pleca pâş-pâş în urma umbrei. Când Flanel se va opri, chipurile adulmecând 
urmele, umbra se va opri şi ea, spionând. Tu va trebui să te apropii pe 
nebăgate de seamă de umbră şi, cu aţa aceasta, să-i măsori lungimea. Ai 
grijă să nu greşeşti! 


Amar se aşeză mai bine pe scaunul de nene si începu sa le povesterască 
“oaspeţilor” ce chinuri îi aşteaptă în continuare, dar umbra văzu imediat că 
Lila i-a spus ceva câinelui, şi când Flanel plecă pe nesimţite înapoi, umbra 
îşi părăsi stăpânul, bucuroasă că a fost mai vigilentă decât el, şi porni în 
urmărirea miorlăitorului. De, până şi unele umbre sunt mai fudule decât 
stăpânii lor şi le place să se umfle in pene cu mintea pe care nici măcar n-o 
au. 

Principesa merse chiar în spatele umbrei si, când aceasta se opri, scoase ata 
din sân şi măsură în lungime pe unicul prieten al vrăjitorului, După ce 
măsura cu atenţie, fata facu un nod la aţă exact la lungimea umbrei. Dar 
umbra simţi că se întâmplă ceva în spatele ei şi se întoarse iute, ca un şarpe 
călcat pe coadă. 

- Ce-ai făcut, frumuşico?! Pentru asta, am să-ţi scot ochii si am să-i pun la 
gâtul stăpânului, într-un şirag, alături de ochişorii prietenilor tăi. Ca sa nu te 
plictiseşti. Dar Principesa nu se obosi să-i răspundă. 

- Fata mea, faci o greşală! Dacă îmi dai aţa aia nefolositoare, poate stapânul 
o să se îndure şi n-o să-ţi scoată decât un singur ochişor, mai îndulci vorba 
umbra vrăjitorului. 

- Dacă aţa asta e nefolositoare, atunci de ce mi-o ceri?, râse fata, călcând 
umbra pe cap. 

- Au!, strigă de durere umbra. Fetiţa mea dragă, putem vorbi de niscai 
comori, nu? Ar fi bine să-ţi dăm ce vrei tu din visteria vrájitoreascá, numai 
dă-ne aţa! 

- N-am nevoie de comorile voastre, îi aruncă fata peste umăr, grăbindu-se să 
se întoarcă lângă prietenii ei. 

- Te rog, te rooog, ai milă de noi!, auzi în urmă umbra gâfâind. Dacă nu ne 
dai ata, eu şi stăpânul meu vom suferi, o să ne doară!, se milogi umbra. 

- Ei, asta si vrem!, îi aruncă Lila, fără să se mai întoarcă. Ajunse la timp 
lângă prietenii ei pentru a-l auzi pe vrăjitor strigând: 

- După ce am să distrug Tara de sub Ulm, am să vă ucid şi pe voi! 

Până atunci, am să vă chinui! 

Lila îi dădu ghemul de aţă lui Arin. 

- N-aşi crede ca ai să ne omori, vrăjitorule, spuse atunci băiatul, fluturându-i 
ata pe la nas lui Amar. 

Vrájitorul cáutá din ochi umbra, care incepuse deja sá se topeascá. Pe datá 
intelese si glasul 1 se schimbá, umil. 

- Dragii mei, aşa-i cá ati crezut gluma mea? Ei, acum vá poftesc să-mi fiti 
oaspeţi. Şi, să nu uit, dati ata aia, să o pun bine, în seiful hotelului. 

- Ba sa-ţi pui pofta-n cui!, zâmbi Arin. Până aici ţi-a fost! 

Vrăjitorul căzu în genunchi, începu sa plângă, ba chiar sări pe un geam 
invizibil, chiar la picioarele lor. De aproape, părea chiar şi mai mic. De ăsta 
se temuse subpământul şi lumea cealaltă, a oamenilor? 

- Nu vreau să mă închizi iar în vârful vârfului de ac!, plânse vrăjitorul. 

- Nu, de data asta nici n-o să te închid, îi răspunse băiatul, care scoase din 
buzunar puţin praf de licurici, cu care aprinse aţa. Vrăjitorul se zbătu până 
ce aţa arse cu totul, apoi se transformă şi el în cenuşă. Ca să nu-l mai vadă în 
fata ochilor, băiatul suflă grămăjoara de cenuşă, care se risipi. 

Între timp, se ridicase şi vraja, castelul şi oraşul întreg începând să apară ca 
din ceaţă. Vázurá de pildă că roata cea înfricoşătoare fusese un carusel, pe 
care vrăjitorul îl făcuse să se învârtă nebuneşte. 

- Uitaţi, se sperie acum Principesa, dacă mai mergeam puţin, cădeam în 
prăpastia asta adânca! 

- Bine că n-am văzut-o, ca să ne speriem, se bucură moş Mărgărit. 


Viteazul Ulul îngenunche în faţa Principesei Florilor. 

- Ai să má laşi, Principesă Lila, să te slujesc? 

- Întreabă-mă dacă am să mai pot trăi departe de tine, răspunse ea. Păcat că 
puiul tău de ulm e atât de departe de cetate! 

- Nu te întrista!, îi şterse Arin o lacrimă. Când am să ajung în lumea 
oamenilor, am să mut lăstarul chiar lângă cetate. 

- Chiar trebuie să pleci?, îl întrebară, cu lacrimi în ochi, toţi noii lui prieteni. 
Doar Flanel dădea din coadă: ştia el ce stia. 

- Dacă vă amintiţi, răşpunse Arin, în Cartea Verde scria că vom învinge, dar 
nu ne vom întoarce cu toţii în Cetate. Aşa va fi: eu trebuie să mă întorc 
acasă. Bunicii au stat tot timpul cu grijă, iar în curând trebuie să înceapă 
şcoala... 

Arin spera ca vraja Bunicului Gabo să fie încă deschisă, aşa cum îi 
promisese în vis. Puse cele două cărți ale Principesei în sân, îl strânse la 
piept pe Flanel, şi încercă să plângă de despărţire. Însă, cu toate că îi părea 
rău că îşi părăseşte prietenii, bucuria că scăpase lumea verzusilor şi pe cea a 
oamenilor de la pieire era mai mare şi ochii lui nu puteau vărsa nici o 
lacrimă. 

ÎI ajuta însă Principesa Lila a Florilor, viteazul Ulul, moş Mărgărit, chiar si 
uriaşul Cox, zis Ficátel. Şi ei se bucurau cá scăpaseră de vrăjitor şi nu prea 
le venea să plângă, dar scoaseră calimările de lacrimi de la brâu, chiar şi cele 
cu lacrimi rămase moştenire de la strămoşi, şi încropiră o lacrimă mare. Arin 
îi imbrátisá pe toti, apoi se tinu de nas şi plonjá în lacrimă. 


“RUPL 6 FLOARE, PLÂNGE UN vERZUŞI” 


Atunci când ajunse din nou pe pământ, nu-i trebui prea mult să se 
obişnuiască iarăşi cu mersul cu picioarele în jos. Bunicul îl aştepta, bucuros, 
şi îl imbrátisá. Erau chiar lângă puiul de ulm, care parcă mai crescuse între 
timp. Alături, ulmul cel bătrân se uscase de tot! Săracul Ululumn! 

- Ştii, cât te-am aşteptat aici, a oprit lângă ulm o familie care venea în 
picnic. Voiau, auzi, să taie lástarul, ca să facă un foc de tabără! Noroc cá am 
fost aici! 

- Trebuie să păzim, bunicule, tot ce-i verde! N-am să uit niciodată: rupi o 
floare, plânge un verzuş! 

A doua zi trebuia neapărat să mute lăstarul mai aproape de Cetate, dar acum 
erau multe altele de făcut, mai ales cá era joi. 

- Bunicule, nu cumva astăzi este luni?, vru să ştie băieţelul. 

- Sigur că da, răspunse bucuros Bunicul. 

Alergând înaintea lor, Flanel miorlăi şi el ceva. 

- Ce spune?, întrebă vrăjitorul. 

- N-am ajuns încă la capitolul ăsta, dar un cuvânt tot înţeleg: îi e foame. 

Pe drum, Arin ceru Bunicului să-i spună o poveste. 

- Păi, am să-ţi povestesc nemaipomenitele aventuri ale micului vrăjitor Arin, 
care va şti graiurile florilor, ierburilor şi copacilor, spuse Vrăjitorul cel 
Binevoitor. Dar asta după ce va învăţa cum se cuvine lecţiile cuprinse în 
cele două cărți de la Pricipesa Lila... 


- Sfârşit - 

